tripathysagar/odia_wiki huggingface dataset:
ଚୋରି ଚୋରି ମନ ଚୋରି, ୨୦୧୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନାମ ଚରଣ ସାହୁ ଓ ଭବାନୀ ଚରଣ ରଥ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ରଜନୀ ରଞ୍ଜନ । ରାଜୀବ ମହାନ୍ତି ଏହି କଥାଚିତ୍ରଟିର ନିର୍ଦ୍ଦେଶନାରେ ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବାଶିଷ ପାତ୍ର ଓ ନିକିତା । ମିହିର ଦାସ, କୁନା ତ୍ରିପାଠୀ, ମୀନକେତନ ଦାସ, ପୁଷ୍ପା ପଣ୍ଡା, ପିଣ୍ଟୁ ନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦେବାଶିଷ ପାତ୍ର ନିକିତା ମିହିର ଦାସ କୁନା ତ୍ରିପାଠୀ ମୀନକେତନ ପୁଷ୍ପା ପଣ୍ଡା ପିଣ୍ଟୁ ନନ୍ଦ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଶୁକ୍ଳା । ଅରୁଣ ମନ୍ତ୍ରୀ, ପଞ୍ଚାନନ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ରିଭାଷ୍ଟିଗମାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଏକ୍ସେଲନ, ହେଉଛି ଏକ ଔଷଧ ଯାହା ଆଲଜିମର ରୋଗ କିମ୍ବା ପାର୍କିନ୍‌ସନ୍ ରୋଗରେ ହେଉଥିବା ଡିମେନ୍ସିଆର ଚିକିତ୍ସା ପାଇଁ ବ୍ୟବହୃତ ହୁଏ । ଏହି ଔଷଧଦ୍ୱାରା ସାମାନ୍ୟ ଉପକାର ହୁଏ ଏବଂ ବ୍ୟବହାର ଅନ୍ତର୍ନିହିତ ରୋଗ ପ୍ରଭାବିତ ହୁଏ ନାହିଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଦ୍ୱନ୍ଦ୍ୱ, ହାଲୁସିନେସନ ଏବଂ ଶୋଇବା ସମସ୍ୟା ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମନ୍ଥର ହୃଦସ୍ପନ୍ଦନ, ମୂତ୍ର ଅବରୋଧ, ବାତ ଏବଂ ଆଲର୍ଜି ଚର୍ମ ରୋଗ ହୋଇପାରେ । ଏହା ଏକ କୋଲିନଇଷ୍ଟରେଜ୍ ଅବରୋଧକାରୀ ଔଷଧ ଯାହା ମସ୍ତିଷ୍କରେ ଆସେଟିଲକୋଲିନ୍ ବୃଦ୍ଧି କରିଥାଏ । ରିଭାଷ୍ଟିଗମାଇନ ୧୯୮୫ ମସିହାରେ ପ୍ୟାଟେଣ୍ଟ ହୋଇଥିଲା ଏବଂ ୧୯୯୭ ମସିହାରେ ଡାକ୍ତରୀ ବ୍ୟବହାରରେ ଆସିଥିଲା । ୧୯୯୮ ମସିହାରେ ୟୁରୋପରେ ଏବଂ ୨୦୦୦ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ଏହାକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ବଟିକା ପାଇଁ ମାସକୁ ପ୍ରାୟ ୫ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୭ ଡଲାର ଅଟେ ।
ଆମିକାସିନ  (ଇଂରାଜୀ ଭାଷାରେ ) ଏକ ଆଣ୍ଟିବାୟୋଟିକ   ଯାହା ଅନେକ ଜୀବାଣୁ ସଂକ୍ରମଣର ଚିକିତ୍ସା ନିମନ୍ତେ ଦିଆଯାଏ  । ଗଣ୍ଠି ସଂକ୍ରମଣ  , ଉଦର ସଂକ୍ରମଣ  , ମେନିଞ୍ଜାଇଟିସ୍, ନିମୋନିଆ, ସେପ୍ସିସ ଓ ମୂତ୍ରନଳୀ ସଂକ୍ରମଣ ଇତ୍ୟାଦି ରୋଗମାନଙ୍କରେ ଏହା ଦିଆଯାଏ । ଏହା ମଲ୍ଟିଡ୍ରଗ ରେଜିସ୍ଟାଣ୍ଟ ଯକ୍ଷ୍ମା  ରୋଗର ଚିକିତ୍ସାରେ ମଧ୍ୟ ଦିଆଯାଏ । ଆମିକାସିନ ଇଞ୍ଜେକସନ ଆକାରରେ ମାଂସପେଶୀରେ    ବା ଶିରାଭ୍ୟନ୍ତରରେ   ଦିଆଯାଏ । ଆମିକାସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶ୍ରବଣହାନୀ  , ନିୟନ୍ତ୍ରଣ ସମସ୍ୟା ଓ ବୃକ୍‌କ ସମସ୍ୟା   । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ପକ୍ଷାଘାତ   ବା ପାରାଲିସିସ ଯୋଗୁ ଶ୍ୱାସକ୍ରିୟା ନ ହୋଇପାରି ମୃତ୍ୟୁ ହୋଇପାରେ । ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁର ସ୍ଥାୟୀ ଶ୍ରବଣହାନୀ ହୋଇପାରେ । ଆମିନୋଗ୍ଲାଇକୋସାଇଡ   ପରିବାରର ଆମିକାସିନ ଏକ ସଦସ୍ୟ । ଜୀବାଣୁର ପ୍ରୋଟିନ ତିଆରି କରୁଥିବା ୩୦ଏସ ରାଇବୋଲୋମାଲ ସବୟୁନିଟର  (30 ) କାର୍ଯ୍ୟକୁ ଏହି ଔଷଧ ଅବରୋଧ କରିଦିଏ  । ଆମିକାସିନ ସନ ୧୯୭୧ରେ ପେଟେଣ୍ଟ ହୋଇଥିଲା ଓ ସନ ୧୯୭୬ରେ ବ୍ୟବସାୟରେ ନିୟୋଜିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର କ୍ରୟ ମୂଲ୍ୟ ୧୩.୮୦ରୁ ୧୩୦.୫୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏକ କୋର୍ଷ ଚିକିତ୍ସାର ମୂଲ୍ୟ ପ୍ରାୟ ୨୫ରୁ ୫୦ ଆମେରିକୀୟ ଡଲାର । ଏହା କାନାମାଇସିନ  ରୁ ପ୍ରସ୍ତୁତ ହୁଏ ।
ଆରିନୋଟେକାନ ଇଂରାଜୀ ଭାଷାରେ , ବିକ୍ରୟ ନାମ କ୍ୟାମ୍ପଟୋସାର  ଏକ ଔଷଧ ଯାହା କୋଲୋନ କର୍କଟ   ଓ ସ୍ମଲ ସେଲ ଫୁସଫୁସ କର୍କଟ   ରୋଗମାନଙ୍କ ଚିକିତ୍ସାରେ ଦିଆଯାଏ । କୋଲୋନ କର୍କଟ ରୋଗ ନିମନ୍ତେ ଏହା ଏକ‌କ ଭାବରେ ବା ଫ୍ଲୋରୋୟୁରାସିଲ   ସ‌ହିତ ଦିଆଯାଏ । ସ୍ମଲ ସେଲ ଫୁସଫୁସ କର୍କଟ ରୋଗରେ ଏହା ସ‌ହିତ ସିସପ୍ଲାଟିନ ଦିଆଯାଏ । ଏହା ଶିରାଭ୍ୟନ୍ତର ଇନଫ୍ୟୁଜନ   ଆକାରରେ ଦିଆଯାଏ । ଆରିନୋଟେକାନର ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ବାନ୍ତି  , ଅସ୍ଥିମଜ୍ଜା ଦମନ  , କେଶହାନୀ, ଅଣନିଶ୍ୱାସୀ ଓ ଜ୍ୱର ହୋଇପାରେ । ସାଂଘାତିକ ପ୍ରତିକ୍ରିୟା ହେଲେ ରକ୍ତ ଜମାଟ  , କୋଲାଇଟିସ   ଓ ଆଲର୍ଜି ପ୍ରତିକ୍ରିୟା   ହୋଇପାରେ । ଯେଉଁମାନଙ୍କର ୨ କପି ୟୁଜିଟି୧ଏ୧*୨୮ 1 1*28 ଥାଏ ସେମାନଙ୍କର ପାର୍ଶ୍ୱ ପ୍ରତିକ୍ରିୟା ସଙ୍କଟ ଅଧିକ ଥାଏ । ଗର୍ଭାବସ୍ଥାରେ ଔଷଧ ଦେଲେ ଶିଶୁର ହାନୀ ହେବା ସମ୍ଭାବନା ଅଧିକ ଥାଏ । ଏହା ଟୋପୋଆଇସୋମରେଜ   ଶ୍ରେଣୀର ଏକ ଔଷଧ । ଏହା ଟାଇପ ୧ ଟୋପୋଆଇସୋମରେଜକୁ  ( 1) ଅବରୋଧ କରେ ଯାହା ଡିଏନଏକୁ   କ୍ଷତିଗ୍ରସ୍ତ କରିବାଦ୍ୱାରା ଜୀବକୋଷର ମୃତ୍ୟୁ   ହୁଏ  । ସନ ୧୯୯୬ରେ ଡାକ୍ତରୀ ବ୍ୟବ‌ହାର ନିମନ୍ତେ ଆରିନୋଟେକାନ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ ଓ ଏହାର ୧୦୦ ମି:ଗ୍ରା:ର ମୁଲ୍ୟ ପ୍ରାୟ ୧୧୪.୦୦ ପାଉଣ୍ଡ ।କାମ୍ପଟୋଥେସିନ   ନାମକ ପ୍ରାକୃତିକ ପଦାର୍ଥରୁ ଏହା ପ୍ରସ୍ତୁତ କରାଯାଏ ।
ସନ୍ଧ୍ୟା ମୁଖାର୍ଜୀ  (୪ ଅପ୍ରେଲ ୧୯୩୧ - ୧୫ ଫେବୃଆରୀ ୨୦୨୨) ଜଣେ ଭାରତୀୟ କଣ୍ଠଶିଳ୍ପୀ ଓ ପ୍ରଚ୍ଚଦପଟ୍ଟ ଗାୟିକା ଥିଲେ  । ସେ ଓଡ଼ିଆ, ହିନ୍ଦୀ ଓ ବଙ୍ଗଳା ଆଦି ଭାଷାର ଚଳଚ୍ଚିତ୍ରରେ କଣ୍ଠଦାନ କରିଥିଲେ । ୧୯୭୦ ମସିହାରେ ସେ ଜାତୀୟ ଚଳଚ୍ଚିତ୍ର ପୁରସ୍କାର ଅନ୍ତର୍ଗତ ଶ୍ରେଷ୍ଠ ପ୍ରଚ୍ଚଦପଟ୍ଟ ଗାୟିକା ପୁରସ୍କାର ଲାଭ କରିଥିଲେ । ୨୦୧୧ ମସିହାରେ ସେ ପଶ୍ଚିମବଙ୍ଗର ଶ୍ରେଷ୍ଠ ପୁରସ୍କାର ବଙ୍ଗ ବିଭୂଷଣରେ ସମ୍ମାନୀତ ହୋଇଥିଲେ । ୨୦୨୨ ମସିହାରେ ତାଙ୍କୁ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରାଯାଇଥିଲା କିନ୍ତୁ ସେ ଏହି ପୁରସ୍କାରକୁ ଅଗ୍ରାହ୍ୟ କରିଦେଇଥିଲେ । ସଙ୍ଗୀତ ସାଧନା ସନ୍ଧ୍ୟା ନିଜର ପ୍ରାରମ୍ଭିକ ସଙ୍ଗୀତ ଶିକ୍ଷା ପଣ୍ଡିତ ଶଙ୍କର କୁମାର ବସୁ, ପ୍ରଫେସର ଏଟି କାନନ ଓ ଗୁରୁ ଚିନ୍ମୟ ଲାହିରୀଙ୍କଠାରୁ ଲାଭ କରିଥିଲେ । ପରେ ଉସ୍ତାଦ ବଡ଼େ ଗୁଲାମ ଅଲ୍ଲୀ ଖାନ ଓ ତାଙ୍କ ପୁତ୍ର ମୁନୱର ଅଲ୍ଲୀ ଖାନଙ୍କ ଅଧିନରେ ସେ ଶାସ୍ତ୍ରୀୟ ସଙ୍ଗୀତ ଶିକ୍ଷାଲାଭ କରିଥିଲେ । ବମ୍ବେଠାରେ ସନ୍ଧ୍ୟା ନିଜ ପ୍ରଚ୍ଚଦପଟ୍ଟ ଗାୟନ ଆରମ୍ଭ କରିଥିଲେ । ୧୯୫୦ ମସିହାରେ ହିନ୍ଦୀ ଚଳଚ୍ଚିତ୍ର ତରାନା ଥିଲା ତାଙ୍କର ପ୍ରଥମ ଚଳଚ୍ଚିତ୍ର ଥିଲା । ପ୍ରାୟ ୧୭ଟି ହିନ୍ଦୀ ଚଳଚ୍ଚିତ୍ରରେ ସେ କଣ୍ଠଦାନ କରିଥିଲେ । ୧୯୫୨ ମସିହାରେ ସେ ବମ୍ବେରୁ କଲିକତା ଚାଲିଆସିଥିଲେ । ହେମନ୍ତ କୁମାରଙ୍କ ସହ ସନ୍ଧ୍ୟା ଅନେକ ଗୀତ ଗାଇଥିଲା । ସନ୍ଧ୍ୟା ଅନେକ ଓଡ଼ିଆ ଚଳଚ୍ଚିତ୍ରରେ ନିଜର କଣ୍ଠଦାନ କରିଥିଲେ । ସେଥିମଧ୍ୟରୁ ଲକ୍ଷ୍ମୀ, ଶ୍ରୀ ଶ୍ରୀ ମହାଲକ୍ଷ୍ମୀ ପୂଜା, କା, ସ୍ତ୍ରୀ ଓ କିଏ କାହାର ଆଦି ଚଳଚ୍ଚିତ୍ର ଅନ୍ୟତମ । ସେ ଗାଇଥିବା କିଛି ଲୋକପ୍ରିୟ ଗୀତ : ଫୁଲ ରସିଆରେ ମନ ମୋର ଛୁଇଁ ଛୁଇଁ ଯା ଯା ମୋ ଆଖିର କେତେ କଥା ଲିଭି ଲିଭି ଯାଏ ଆଖି ଲୁହ ଆଉ ଚାନ୍ଦ ଲାଗି କୁମୁଦ ଝରାନା ଉଦାସୀ ଆଖି ଚାହିଁ ରହେ ବକୁଳ ବନେ କୁହୁକୁ ତାନେ ଆଜି କାର୍ତ୍ତିକ ପୁନେଇ ବ୍ୟକ୍ତିଗତ ଜୀବନ ସନ୍ଧ୍ୟା ୧୯୩୧ ମସିହା ଅପ୍ରେଲ ୪ ତାରିଖରେ କଲିକତା ସହରର ଢାକୁରିଆଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ନରେନ୍ଦ୍ରନାଥ ମୁଖାର୍ଜୀ ଓ ମାତାଙ୍କ ନାମ ହେମପ୍ରଭା ଦେବୀ ଥିଲା । ତାଙ୍କ ପିତା ଭାରତୀୟ ରେଳରେ ଜଣେ କର୍ମଚାରୀ ଥିଲେ । ତାଙ୍କ ଜେଜେବାପା ଜଣେ ପୁଲିସ କର୍ମଚାରୀ ଥିଲେ ଓ ତାଙ୍କ ପରିବାର ୧୯୧୧ ମସିହାରୁ ଢାକୁରିଆଠାରେ ରହି ଆସୁଥିଲେ । ୧୯୬୬ ମସିହାରେ ସେ କବି ଶ୍ୟାମଳ ଗୁପ୍ତାଙ୍କୁ ବିବାହ କରିଥିଲେ । ଶ୍ୟାମଳଙ୍କ ଅନେକ ଗୀତକୁ ସେ ନିଜେ ଗାଇଥିଲେ । ୨୦୨୨ ମସିହାରେ ସନ୍ଧ୍ୟାଙ୍କୁ ସଙ୍ଗୀତ କ୍ଷେତ୍ରରେ ଅବଦାନ ନିମନତେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରାଯାଇଥିଲା । କିନ୍ତୁ ସନ୍ଧ୍ୟା ଅନେକ ବର୍ଷର ଉପେକ୍ଷା ଓ ନିଜର ଅସମ୍ମାନ ମନେକରି ଏହି ପୁରସ୍କାରକୁ ଅଗ୍ରାହ୍ୟ କରିଦେଇଥିଲେ । ୨୦୨୨ ମସିହା ଜାନୁଆରୀ ୨୭ତାରିଖରେ ଅସୁସ୍ଥତା ହେତୁ ତାଙ୍କୁ କଲିକତାର ଏକ ଡାକ୍ତରଖାନାରେ ଭର୍ତ୍ତି କରାଯାଇଥିଲା । ସ୍ୱାସ୍ଥବସ୍ଥା କ୍ରମେ ଅଧିକରୁ ଅଧିକ ଖରାପ ହୋଇଥିଲା ଓ ୨୦୨୨ ମାର୍ଚ୍ଚ ମାସ ୧୫ ତାରିଖରେ ହୃଦ୍‌ଘାତ ଯୋଗୁ ତାଙ୍କର ପରଲୋକ ଘଟିଥିଲା ।
ଡେଲା ଗଡଫ୍ରେ ଜଣେ ଭାରତୀୟ ରାଜନୀତିଜ୍ଞ, ଯିଏକି ତେଲୁଗୁ ଦେଶମ ପାର୍ଟିର ଭାବରେ କାର୍ଯ୍ୟ କରୁଥିଲେ । ସେ ଆନ୍ଧ୍ରପ୍ରଦେଶ ବିଧାନ ସଭାର ମନୋନୀତ ଆଙ୍ଗ୍ଲୋ-ଭାରତୀୟ ସଦସ୍ୟା ଥିଲେ । ସେ ସେଠାରେ ଦୁଇଟି ସଭାରେ କାର୍ଯ୍ୟ କରିଥିଲେ । ଜୀବନୀ ଗଡଫ୍ରେ ହାଇଦ୍ରାବାଦରେ ଜନ୍ମଗ୍ରହଣ ଏବଂ ସେଠାରେ ତାଙ୍କର ପିଲାଦିନ କଟିଥିଲା । ତାଙ୍କ ପିତା ଆଲେନ୍ ଗଡଫ୍ରେ ହାଇଦ୍ରାବାଦର ନିଜାମ ପାଇଁ ରୟାଲ ମେଣ୍ଟରେ ଜଣେ ଇଞ୍ଜିନିୟର ଭାବରେ କାର୍ଯ୍ୟ କରୁଥିଲେ ଏବଂ ତାଙ୍କ ମାତା ମାରଜୋରୀ ଗଡଫ୍ରେ ଜଣେ ଶିକ୍ଷାବିତ୍, ସାଂସଦ ତଥା ବିଧାୟକା ଥିଲେ । ସେ ରୋଜାରୀ କନଭେଣ୍ଟ ହାଇସ୍କୁଲରେ ପଢ଼ୁଥିଲେ ଏବଂ ପରେ କୋଟି ମହିଳା ମହାବିଦ୍ୟାଳୟରେ ପଢ଼ିଥିଲେ । ସେ ରୟାଲ ଡଚ୍ ଏୟାରଲାଇନ୍ସର ମ୍ୟାନେଜର ଭାବରେ କାର୍ଯ୍ୟ କରିଥିଲେ । ସେ ଆନ୍ଧ୍ରପ୍ରଦେଶ ବିଧାନ ସଭାର ଦୁଇ ଥର ମନୋନୀତ ହୋଇଥିଲେ ଏବଂ ୨୦୦୪ ପର୍ଯ୍ୟନ୍ତ ସେଠାରେ କାର୍ଯ୍ୟ କରିଥିଲେ। ସେ ୨୩ ଅପ୍ରେଲ ୨୦୧୯ରେ ମୃତ୍ୟୁବରଣ କରିଥିଲେ ।
ସବନମ ବବ୍‌ଲି  (ଜନ୍ମ: ୨୦ ନଭେମ୍ବର ୧୯୮୯; ଜନ୍ମସ୍ଥାନ: ଢାକା, ବଙ୍ଗଳାଦେଶ) ଜଣେ ବଙ୍ଗଳାଦେଶୀ କଥାଚିତ୍ର ଅଭିନେତ୍ରୀ ଏବଂ ନ୍ୟୁଜ୍ ଆଙ୍କର୍ ଯିଏକି ସମ୍ବାଦ ଉପସ୍ଥାପିକା ଭାବରେ ତାଙ୍କ ପେଶା ଆରମ୍ଭ କରିଥିଲେ  । ସେ ୨୦୧୬ ମସିହାରେ ଶାକିବ ଖାନଙ୍କ ସହିତ ବସ୍‌ଗିରି ଚଳଚ୍ଚିତ୍ରରେ ଅଭିନୟ କରିବା ଆରମ୍ଭ କରିଥିଲେ । ସେ ଅଧିକାଂଶ ଫିଲ୍ମ ଶାକିବ ଖାନ୍‌ଙ୍କ ସହିତ ହିଁ କରିଛନ୍ତି । ପ୍ରାରମ୍ଭିକ ଜୀବନ ବବ୍‌ଲି ବାଂଲାଦେଶର ଢାକାରେ ଜନ୍ମଗ୍ରହଣ କରିଥିଲେ। ତାଙ୍କ ବାପା ଜଣେ ପୋଲିସ୍ ଅଧିକାରୀ ଥିଲେ ଏବଂ ତାଙ୍କ ମାଆ ଜଣେ ଗୃହିଣୀ । ସେ ଚାରି ଭାଇଭଉଣୀଙ୍କ ମଧ୍ୟରେ ୩ୟ ସନ୍ତାନ ଥିଲେ । ତାଙ୍କ ବଡ଼ ଭଉଣୀ ନଜନିନ୍ ମିମି ଜଣେ ପ୍ରଚ୍ଛଦପଟ ଗାୟିକା ଏବଂ ତାଙ୍କ ୨ୟ ଭଉଣୀ ହେଉଛନ୍ତି ଜଣେ ନ୍ୟୁଜ୍ ଆଙ୍କର୍ ଭାବରେ କାର୍ଯ୍ୟ କରୁଥିଲେ, ଯିଏକି ଏବେ ବ୍ୟାଙ୍କ୍‌ରେ ଚାକିରୀ କରୁଛନ୍ତି । ବବ୍‌ଲି ବଙ୍ଗଳାଦେଶର ନ୍ୟାସନାଲ୍ ଇଉନିଭର୍ସିଟିରେ ଅର୍ଥଶାସ୍ତ୍ରରେ ସ୍ନାତକ କରିବା ପରେ ଢାକା ବିଶ୍ୱବିଦ୍ୟାଳୟରୁ ସ୍ନାତକୋତ୍ତର କରିଥିଲେ । ୨୦୧୩ ମସିହାରେ ସେ ତାଙ୍କ ବଡ଼ ଭଉଣୀଙ୍କଦ୍ୱାରା ଅନୁପ୍ରାଣିତ ହୋଇ ବାଂଲାଟେଲିଭିଜନ୍ ଚେନାଲ୍‌ର ଉପସ୍ଥାପିକା ପାଇଁ ଆବେଦନ କରିଥିଲେ ଏବଂ ମୋନୋନୀତ ହୋଇଥିଲେ । ପେଶା ୨୦୧୩ ମସିହାରେ ବବ୍‌ଲି ବଙ୍ଗଳାଦେଶର ଏକ ବେସରକାରୀ ମନୋରଞ୍ଜନଧର୍ମୀ ଦୂରଦର୍ଶନ ଚେନାଲ୍‌ର ସମ୍ବାଦ ଉପସ୍ଥାପିକା ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ସମ୍ବାଦ ଉପସ୍ଥାପିକା ଭାବରେ କାର୍ଯ୍ୟ କରୁଥିବା ବେଳେ ତାଙ୍କୁ ଶାକିବ ଖାନ୍‌ଙ୍କ ସହିତ ଏକ କଥାଚିତ୍ରରେ ଅଭିନୟ କରିବା ସୁଯୋଗ ମିଳିଥିଲା । ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ ବଙ୍ଗଳା ଚଳଚ୍ଚିତ୍ର ହେଉଛି ବସ୍‌ଗିରି, ଯାହାକି ୨୦୧୬ ମସିହାରେ ମୁକ୍ତିଲାଭ କରିଥିଲା । ପରବର୍ତ୍ତୀ ସମୟରେ ସେ ବଙ୍ଗଳାଦେଶୀ କଥାଚିତ୍ର ଜଗତ ବା ଧଲିଉଡ୍‌ ସୁପରଷ୍ଟାର ଶାକିବ ଖାନଙ୍କ ସହ ଏକାଧିକ ଚଳଚ୍ଚିତ୍ର କରିଛନ୍ତି ।
ଈବ ରେଳ ଷ୍ଟେସନ  ( ଇଂରାଜୀ: ) ଦକ୍ଷିଣ ପୂର୍ବ କେନ୍ଦ୍ରୀୟ ରେଳପଥ  (ପୂର୍ବ ନାମ: ବଙ୍ଗ ନାଗପୁର ରେଳପଥ) ଅନ୍ତର୍ଗତ ଓଡ଼ିଶାର ଝାରସୁଗୁଡ଼ା ଜିଲ୍ଲାରେ ଅବସ୍ଥିତ ଏକ ଷ୍ଟେସନ  । ଭାରତୀୟ ରେଳରେ ଷ୍ଟେସନମାନଙ୍କ ମଧ୍ୟରେ ସବୁଠୁ ଛୋଟ ଇଂରାଜୀ ନାମ ଅଟେ । ଏହାର ଦୁଇଟି ପ୍ଲାଟଫର୍ମ ଅଛି । ଏହାର ଷ୍ଟେସନ କୋଡ଼ ହେଉଛି । ଇବ ନଦୀ ପାଖରେ ଥିବାରୁ ଏହାର ନାମକରଣ ଏମିତି ହୋଇଛି । ୧୯୯୧ମସିହାରେ ବଙ୍ଗ ନାଗପୁର ରେଳପଥରୁ ନାଗପୁର   ଆସନୋଲ ମୁଖ୍ୟ ଲାଇନ ଖୋଲାଯାଇ ଇବ ଷ୍ଟେଶନର କାମ ଆରମ୍ଭ ହୋଇଥିଲା । ୧୯୦୦ ମସିହାରେ ହାଓଡ଼ା   ନାଗପୁର   ମୁମ୍ବଈ ଲାଇନରେ ଇବ ଏକ ଷ୍ଟେସନର ମାନ୍ୟତା ପାଇଲା । ଏହା ୫ ଫୁଟ ୬ ଇଞ୍ଚ ବ୍ରଡ଼ଗଜ ଟ୍ରାକ ବିଶିଷ୍ଟ ଓ ସମୁଦ୍ର ପତ୍ତନରୁ ଏହାର ଉଚ୍ଚତା ହେଉଛି ୨୦୭ ମିଟର । ୧୯୬୯ -୭୦ ମସିହାରେ ଏହାର ବିଦ୍ୟୁତକରଣ ହୋଇଥିଲା । ଏହାର ନିକଟ ମୁଖ୍ୟ ଟ୍ରାଫିକ ପାସେଞ୍ଜର ଷ୍ଟେସନ ହେଉଛି ଟାଟାନଗର   ବିଳାସପୁର ସେକ୍ସନର ବ୍ରଜରାଜନଗର ଯାହା ଜାତୀୟ ରାଜପଥ ସଂଖ୍ୟା ୨୦୦କୁ ସ୍ପର୍ଶ କରିଛି । ଇବ ଉପତ୍ୟକାରେ କୋଇଲା ଭରପୁର ହୋଇ ରହିଛି । ୧୯୦୦ ମସିହାରେ ଇବ ନଦୀ ଉପରେ ଏକ ପୋଲ ନିର୍ମାଣ ପାଇଁ ଖୋଳିବା ସମୟରେ ଅଚାନକ କୋଇଲା ଆବିଷ୍କାର ହୋଇଥିଲା । ଏହା ପରେ ଈବ ଭ୍ୟାଲି କୋଲଫିଲ୍ଡ ରୂପେ ପରିଗଣିତ ହେଲା । ଏହି ସ୍ଥାନ ପୂର୍ବ ଭାରତର ପ୍ରମୁଖ ଔଦ୍ୟୋଗିକ ଅଞ୍ଚଳ ଭାବେ ଖ୍ୟାତ । ପର୍ଯ୍ୟଟକମାନଙ୍କ ପାଇଁ ଏହି ସ୍ଥାନ ଓ ନଦୀ ଆଖ ପାଖରେ ଅନେକ ଦେଖିବା ଯୋଗ୍ୟ ଦୃଶ୍ୟପଟ୍ଟ ଅଛି । ଅନ୍ୟ ଏକ ଷ୍ଟେସନ ଗୁଜରାଟର ଓଡ଼ି   ସହରରେ ଅଛି, ଯାହାର ଷ୍ଟେସନ କୋଡ଼ ହେଉଛି । ଏହାର ଛୋଟ ଷ୍ଟେସନ କୋଡ଼ ପାଇଁ ଏହା ଇବ ସହ ସମକକ୍ଷ କିନ୍ତୁ ଛୋଟ ସ୍ଥାନର ନାମ ଦୃଷ୍ଟିରୁ କେବଳ ହିଁ ସ୍ୱତନ୍ତ୍ର ମାନ୍ୟତା ଲାଭ କରିଛି । କେବଳ ଈବର ଷ୍ଟେସନ ନାମ ଓ କୋଡ଼ ଦୁହେଁ ସମାନ ସବୁଠୁ ଛୋଟ ଅଛି । ସେହିପରି ଭାରତୀୟ ରେଳର ସବୁଠୁ ବଡ଼ ନାମଧାରୀ ଷ୍ଟେସନ ହେଉଛି ଆନ୍ଧ୍ରପ୍ରଦେଶର ବା ।
ମିଲ୍କ ମନ୍ତ୍ର, ଓଡ଼ିଶାରେ ଥିବା ଏକ ଦୁଗ୍ଧ ପ୍ରକ୍ରିୟାକରଣ ଓ ଦୁଗ୍ଧଜାତ ପଦାର୍ଥ ବିକ୍ରୟକାରୀ ସଂସ୍ଥା । ଶ୍ରୀକୁମାର ମିଶ୍ର ଏହାର ପ୍ରତିଷ୍ଠାତା ଅଧ୍ୟକ୍ଷ ଅଟନ୍ତି । ୨୦୧୨ ମସିହାରୁ ଏହି ସଂସ୍ଥାରେ ଉତ୍ପାଦନ ଆରମ୍ଭ ହୋଇଥିଲା । ପୁରୀ ଜିଲ୍ଲାର ଗୋପ ଓ ସମ୍ବଲପୁର ଜିଲ୍ଲାର ହାତିବାଡ଼ିଠାରେ ମିଲ୍କ ମନ୍ତ୍ରର କାରଖାନା ଅଛି । ମିଲ୍କ ମନ୍ତ୍ର, କୃଷିକ୍ଷେତ୍ରରେ ଭେନଚର କ୍ୟାପିଟାଲମାନଙ୍କଦ୍ୱାରା ଅର୍ଥ ନିବେଶିତ ହୋଇଥିବା ପ୍ରଥମ ସଂସ୍ଥା । ଏଇଟ ରୋଡ଼ ଭେଞ୍ଚରସ, ଆବିସ୍କାର ଭେଞ୍ଚର ମ୍ୟାନେଜମେଣ୍ଟ ସର୍ଭିସେସ ଆଦି ଅର୍ଥଲଗାଣକାରୀ ସଂସ୍ଥା ମିଲ୍କ ମନ୍ତ୍ରରେ ନିବେଶ କରିଛନ୍ତି । ଉତ୍ପାଦିତ ପଦାର୍ଥ ଦୁଧ ଦହି ପନିର ଲସି ମିଲ୍କ ସେକ ଛେନାପୋଡ଼ ମିଲ୍କ ସେକ,  'ମୁ ଶେକ'  ନାମରେ ବିକ୍ରି ହୋଇଥାଏ । ଅନ୍ୟ ସବୁ  'ମିଲ୍କି ମୁ'  ନାମରେ ବିକ୍ରି ହୋଇଥାଏ ।
ଗନ୍ଧକ   : ବା ; ସଲ୍‌ଫର୍  ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୧୬ । ଏହା ପ୍ରଚୁର ପରିମାଣରେ ମିଳୁଥିବା ଏକ ଅଧାତୁ ।
ରିଫାମାଇସିନ, ଏକ ବେପାର ନାମ ଏମକୋଲୋ, ହେଉଛି ଏକ ଆଣ୍ଟିବାୟୋଟିକ ଯାହା ଯାତ୍ରୀ ତରଳ ଝାଡ଼ା ଚିକିତ୍ସା ପାଇଁ ବ୍ୟବହୃତ ହୁଏ । ଯଦି ଜ୍ୱର କିମ୍ବା ରକ୍ତ ମିଶ୍ରତ ମଳ ଆସୁଥାଏ, ତେବେ ଏହା ଦିଆଯାଇନଥାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ଲୋଷ୍ଟ୍ରିଡିଅମ ଡିଫିସିଲ ସଂପୃକ୍ତ ତରଳ ଝାଡ଼ା ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ଏହା ରିଫାମାଇସିନ୍ ଶ୍ରେଣୀର ଏକ ଔଷଧ । ଡାକ୍ତରୀ ଚିକିତ୍ସା ପାଇଁ ୨୦୧୮ ମସିହାରେ ଯୁକ୍ତରାଷ୍ଟ୍ରରେ ରିଫାମାଇସିନ୍ ଅନୁମୋଦିତ ହୋଇଛି । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ମାସର ଚିକିତ୍ସା ନିମନ୍ତେ ପ୍ରାୟ ୧୯୦ ଡଲାର ଖର୍ଚ୍ଚ ହୁଏ ।
ଫେରିଆ, ୨୦୨୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁନୀଲ କୁମାର ଆଚାର୍ଯ୍ୟ । ମିହିର ରଞ୍ଜନ ସ୍ୱାଇଁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଶାନ୍ତିରାଜ ଖୋସ୍‌ଲା ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପ୍ରୀତିରାଜ ଶତପଥୀ ଓ ଜୀନା ସାମଲ । ଦେବୀଦତ୍ତ ପ୍ରଧାନ, ଜୟନ୍ତ ସାଁନ୍ତରା, ଆତ୍ମାନନ୍ଦ ନାୟକ, ସର୍ବେଶ୍ୱର ଭୋଇ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୮ଟି ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିଲା । ଅଭିନୟ ପ୍ରୀତିରାଜ ଶତପଥୀ - ପ୍ରକାଶ ଜୀନା ସାମଲ - ଜ୍ୟୋତି ଦେବୀଦତ୍ତ ପ୍ରଧାନ ଜୟନ୍ତ ସାଁନ୍ତରା ଆତ୍ମାନନ୍ଦ ନାୟକ ସର୍ବେଶ୍ୱର ଭୋଇ ସାଗର ବିଶୋୟୀ ଶିବାନୀ ଖରା - ଝୁମୁରି ସାର୍ଥକ ହୋତା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତିରାଜ ଖୋସଲା । ଗୀତିକାର ନିର୍ମଳ ନାୟକ ଓ ଶାନ୍ତିରାଜ ଖୋସ୍‌ଲା ଏହି କଥାଚିତ୍ରଟିର ଗୀତ ରଚନା କରିଥିଲେ । କରୁଣାକର ସେଠୀ, ଗୋବିନ୍ଦ, ସଞ୍ଜୁ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରରେ କଣ୍ଠଦାନ କରିଥିଲେ ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ପ୍ରଥମ ନକ୍ଷତ୍ର ହେଉଛି ଅଶ୍ୱିନୀ । ରାଶିଚକ୍ରରେ (ଅପମଣ୍ଡଳ) ଏହା ମେଷ ରାଶିର ମୁଣ୍ଡ ଦିଗରେ ଅବସ୍ଥିତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରାଯାଇଛି ।
ଅକୋଲା, ମଧ୍ୟ ଭାରତରେ ଥିବା ଏକ ସହର ଏବଂ ଏହା ମହାରାଷ୍ଟ୍ରର ଅକୋଲା ଜିଲ୍ଲାର ସଦର ମହକୁମା ଅଟେ । ମହାରାଷ୍ଟ୍ରର ରାଜଧାନୀ ମୁମ୍ବାଇଠାରୁ ଏହା ୫୮୪ କିମି ପୂର୍ବକୁ ଥିବାବେଳେ ଦ୍ୱିତୀୟ ରାଜଧାନୀ ନାଗପୁରଠାରୁ ଏହା ୨୫୦ କିମି ଦୂରରେ ଅବସ୍ଥିତ । ଭୌଗଳିକ ଅବସ୍ଥିତି ଅକୋଲା ସହରଟି ୨୦.୭  ଉତ୍ତର ଅକ୍ଷାଂଶ ଓ ୭୭.୦୭  ପୂର୍ବ ଦ୍ରାଘିମାରେ ଅବସ୍ଥିତ । ଏହା ସମୁଦ୍ର ପତନଠାରୁ ୯୨୫  (୨୮୨ ) ଉଚ୍ଚତାରେ ରହିଛି  । ଜନସଂଖ୍ୟା ଓ ସାକ୍ଷରତା ୨୦୧୧ ଭାରତୀୟ ଜନଗଣନା ଅନୁଯାୟୀ, ଅକୋଲା ସହରର ମୋଟ ଜନସଂଖ୍ୟା ୪୨୭,୧୪୬ ଅଟନ୍ତି । ଅକୋଲାର ସହରାଞ୍ଚଳରେ ଅନ୍ତର୍ଗତ ଖାଡକି  , ମଲ୍‌କାପୁର  , ଶିବାନୀ   ଜନସଂଖ୍ୟା ମିଶାଇଲେ ଏହା ପ୍ରାୟ ୭୨୧,୮୪୯ ହେବ । ମୋଟ ଜନସଂଖ୍ୟାରୁ ପୁରୁଷ ୫୨% ହୋଇଥିବା ବେଳେ ମହିଳା ପ୍ରାୟ ୪୮% । ସେଥିରୁ ଜନସଂଖ୍ୟାର ୧୩ ପ୍ରତିଶତ ଲୋକ ୬ ବର୍ଷ ବୟସରୁ କମ୍ ବୟସ୍କ ଅଟନ୍ତି । ଅକୋଲାର ସାକ୍ଷରତା ହାର ୨୦୧୨ ସୁଦ୍ଧା ୯୧.୩୪% ଥିଲା ।
ସିର୍କାଲି ଏକ ଭାରତୀୟ ପୌରପାଳିକା   ଅଟେ । ଏହା ତାମିଲନାଡୁର ନଗପତ୍ତିନମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିର୍କାଲି ସହରର ମୋଟ ଜନସଂଖ୍ୟା ୩୨୦୮୪ ଅଟେ । ସେଥି ମଧ୍ୟରୁ ୫୦.୨୯% ଜଣ ପରୁଷ ହୋଇଥିବା ବେଳେ ୪୯.୭୧% ଜଣ ନାରୀ ଅଟନ୍ତି । ସିର୍କାଲିର ସାକ୍ଷରତା ହାର ୭୫.୮୮% ଅଟେ । ଏହା ଜାତୀୟ ହାରଠାରୁ ୧୧.୦୪% ପ୍ରତିଶତ କମ ଅଟେ । ସେଥିରୁ ୪୦.୮୦% ପ୍ରତିଶତ ପୁରୁଷ ଓ ୩୫.୦୮% ନାରୀ ଅଟନ୍ତି । ୧୧.୦୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ସିର୍କାଲିର ସରକାରୀ ଭାଷା ଅଟେ ।
ବିରଜା ରାଉତରାୟ ଜଣେ ଓଡ଼ିଆ ସାହିତ୍ୟିକ ଓ ଓଡ଼ିଶା ପ୍ରଶାସନିକ ସେବା ଅଧିକାରୀ । ବ୍ୟକ୍ତିଗତ ଜୀବନ ବିରଜା, ୧୯୭୩ ମସିହାରେ କେନ୍ଦ୍ରାପଡ଼ା ଜିଲ୍ଲାର ମାଧପୁରଠାରେ ଜନ୍ମଗ୍ରହଣ କରିଥିଲେ । ସେ କେନ୍ଦ୍ରାପଡ଼ା ଜିଲ୍ଲାର ଉପଜିଲ୍ଲାପାଳ ଭାବରେ କାର୍ଯ୍ୟରତ । ନିଜ ପୌତ୍ରିକ ଗ୍ରାମ ମାଧପୁରଠାରେ, ସେ ପୁନର୍ବାସ ନାମକ ସ୍ୱେଚ୍ଛାସେବୀ ଅନୁଷ୍ଠାନ ପ୍ରତିଷ୍ଠା କରି, ଭିନ୍ନକ୍ଷମ ବ୍ୟକ୍ତିମାନଙ୍କ ସେବା କରିଆସୁଛନ୍ତି । ୨୦୦୬ ମସିହାରେ ଏକ ସଡ଼କ ଦୂର୍ଘଟଣା ପରେ, ସେ ପକ୍ଷାଘାତରେ ପୀଡ଼ିତ ଓ ହୁଇଲ ଚେୟାର ସହାୟତାରେ ଯାତାଆତ କରନ୍ତି । ତାଙ୍କ ପତ୍ନୀଙ୍କ ନାମ ବନସ୍ମିତା ନାୟକ । ସାହିତ୍ୟ ସର୍ଜନା ବିରଜା ସାହିତ୍ୟର ବହୁ ବିଧା, ଯଥା ଗଳ୍ପ, କବିତା ଓ ପ୍ରବନ୍ଧରେ ଲେଖନି ଚାଳନା କରନ୍ତି । ତାଙ୍କ କବିତା ବଙ୍ଗଳା ଭାଷାରେ ମଧ୍ୟ ଅନୁବାଦ କରାଯାଇଛି ।
ଘରପୋଡ଼ିଆ ଏକ ଗୁଳ୍ମ ଜାତୀୟ ଉଦ୍ଭିଦ। ପଡ଼ିଆ ଜମିର ବନ୍ଧରେ ଏହା ଜନ୍ମିଥାଏ। ଉଚ୍ଚତାରେ ଏହା ଫୁଟେ କି ଦେଢ଼ଫୁଟ ହୋଇଥାଏ। ଏହାକୁ ଘର ପୋଡ଼ିଆ ବୋଲି ମଧ୍ୟ କୁହାଯାଏ। ଏହାର ପତ୍ର ଗୁଡ଼ିକ ସରୁ ସରୁ। ଫୁଲ ଓ ଫଳ ଗୁଡ଼ିକ ମଧ୍ୟ ଅତି ଛୋଟ ହୋଇଥାଏ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଶୀତବୀର୍ଯ୍ୟ, ଧାରକ, ଲଘୁ, ତିକ୍ତରସ ଓ ବାୟୁବର୍ଦ୍ଧକ। ମାତ୍ରା ଏକ ଅଣାରୁ ଚାରି ଅଣା। ବ୍ୟବହାର ଏହାର ସର୍ବାଙ୍ଗ ଔଷଧରୂପେ ବ୍ୟବହୃତ ହୁଏ। ଏହା ତୃଷ୍ଣା, ଦାହ, ଜ୍ୱର, ପିତ୍ତ, ଅରୁଚି, ଗ୍ଲାନି, କୃମି, ଭ୍ରମ, ଶ୍ରାନ୍ତି, ଶ୍ଳେଷ୍ମ ଓ ମତ୍ତତା ନାଶକ ଅଟେ। ପିତ୍ତଜ୍ୱରରେ ଏହାର ସର୍ବାଙ୍ଗର କ୍ୱାଥକୁ ମହୁତ ସହିତ ପ୍ରୟୋଗ କରାଯାଏ। ଅତିସାରରେ ମୁଥାମୁଳ ଓ ମହୁ ସହିତ ବ୍ୟବହାର କରାଯାଏ। ଏହାର କ୍ୱାଥରେ କ୍ଷତକୁ ଧୋଇଲେ ତାହା ଶୀଘ୍ର ଶୁଖିଯାଏ। ବ୍ରଣ, ବାଗୀ ଆଦିରେ ମଧ୍ୟ ଏହାର ଉପଯୋଗ ହୋଇଥାଏ। ଏ ଗଛକୁ ଶୁଖାଇ କୁଟି ଚୂର୍ଣ୍ଣ କରି ନିଆଁରେ ପକାଇ ଧୂଆଁ ଦେଲେ ଘରୁ ସବୁ କୀଟ ପଳାଇ ଯାଆନ୍ତି। କୌଣସି ଜଳାଶୟ ନିକଟରେ ଜନ୍ମିଥିବା ଏହି ଗଛର ଚେରକୁ ଆଣି ଗୋରୁ ଗୁହାଳରେ ବାନ୍ଧିଲେ, ଗୋରୁମାନେ ନୀରୋଗ ରହନ୍ତି ବୋଲି ମାନ୍ୟତା ରହିଛି।
ଶୋଭନା ନାରାୟଣ  (ଇଂରାଜୀ ଭାଷାରେ ) ଜଣେ ବିଖ୍ୟାତ ଓ ଚିହ୍ନା କଥକ ନର୍ତ୍ତକୀ ଥିଲେ  । ସେ ସମାନ୍ତରାଳ ଭାବରେ ଦୁଇଟି ପେଷାରେ କାମ କରୁଥିଲେ, କଥକ କଳାକାର ଓ ଭାରତୀୟ ଅଡିଟ ଓ ଏକାଉଣ୍ଟସ ସର୍ଭିସରେ   କର୍ମରତ ଥିଲେ । ସେ ଭାରତ ଓ ସାରା ପୃଥିବୀରେ କଳା ପ୍ରଦର୍ଶନ କରୁଥିଲେ ଓ ସେଥି ନିମନ୍ତେ ତାଙ୍କୁ ପଦ୍ମଶ୍ରୀ ପୁରସ୍କାର ଦେଇ ସମ୍ମାନିତ କରାଯାଇଥିଲା । ବିରଜୁ ମହାରାଜ   ତାଙ୍କର ନୃତ୍ୟ ଗୁରୁ ଥିଲେ । ପ୍ରାକ୍ ଜୀବନ ଓ ଶିକ୍ଷା ଭାରତର ଦିଲ୍ଲୀରେ ଥବା ମିରାଣ୍ଡା ହାଉସରେ ନାରାୟଣ ଶିକ୍ଷା ଲାଭ କରି ସ୍ନାତକ ହେବା ପରେ ସନ ୧୯୭୨ରେ ପଦାର୍ଥ ବିଜ୍ଞାନରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ସନ ୨୦୦୧ରେ ପଞ୍ଜାବ ବିଶ୍ୱବିଦ୍ୟାଳୟରୁ ସାମାଜିକ ବିଜ୍ଞାନରେ ଏମଫିଲ ଓ ସନ ୨୦୦୮ରେ ସେ ମାଡ୍ରାସ ବିଶ୍ୱବିଦ୍ୟାଳୟରୁ ଡିଫେନ୍ସ ଓ ସ୍ଟ୍ରଟେଜିକ ସ୍ଟଡି ବିଷୟରେ ଏମଫିଲ ଡିଗ୍ରୀ ହାସଲ କରିଥିଲେ । ଭାରତୀୟ ଅଡିଟ ଓ ଏକାଉଣ୍ଟ ଅଫିସରେ  ( & ) ସେ କିଛି କାଳ କାରିଅର ଅଫିସର ଭାବରେ କାମ କରିଥିଲେ ଓ ସନ ୨୦୧୦ରେ ଅବସର ଗ୍ରହଣ କରିଥିଲେ  । ଭାରତରେ ଥିବା ଅଷ୍ଟ୍ରେଲିଆର ଭୂତପୂର୍ବ ରାଷ୍ଟ୍ରଦୂତ ଡ: ହରବର୍ଟ ଟ୍ରାକ୍ସଲ ସ‌ହିତ ବିବାହ କରିଥିଲେ । ନୃତ୍ୟ ବୃତ୍ତିରେ ସଫଳତା ପ୍ରଚଳିତ କାଳରେ ଭାରତର ଖ୍ୟାତନାମା ଓ ଅଦ୍ୱିତୀୟ କଥକ ନୃତ୍ୟ ଶିଳ୍ପି ଓ ନୃତ୍ୟ ନିର୍ଦ୍ଦେଶିକାଙ୍କ ମଧ୍ୟରୁ ଜଣେ ଭାବରେ ଶୋଭନା ନାରାୟଣଙ୍କ ନାମ ଲିପିବଦ୍ଧ ଅଛି । କଳାରେ ଗଭୀରତା, ପରିପକ୍ୱତା ଓ ଆଭିଜାତ୍ୟ ପ୍ରଦର୍ଶନ କରିବାରେ ସେ ଏକ ପ୍ରଜ୍ୱଳିତ ଧାରା ସୃଷ୍ଟି କରିଯାଇଛନ୍ତି । ସାରା ପୃଥିବୀରେ ହେଉଥିବା ସମ୍ମାନନୀୟ ଜାତୀୟ ଓ ଆନ୍ତର୍ଜାତୀୟ ଉତ୍ସବମାନଙ୍କରେ ସେ ତାଙ୍କ କଳାର ଦର୍ଶକମାନଙ୍କୁ ସମ୍ମୋହିତ କରିପାରୁଥିଲେ । ଅନେକ ଦେଶର ସରକାରୀ ମୁଖିଆମାନଙ୍କ ଆଗରେ ସେ ତାଙ୍କର କଳା ପ୍ରଦର୍ଶନ କରିଛନ୍ତି ଓ ତାଙ୍କର ଶିଷ୍ୟମାନେ ମଧ୍ୟ ଅଗ୍ରଣୀ କଳାକାର ହେବାର ଗୌରବ ହାସଲ କରିଛନ୍ତି । ନୃତ୍ୟ ଓ ନୃତ୍ୟ ନର୍ଦ୍ଦେଶିକା ଭାବରେ ଶୋଭନା ଅଗ୍ରଣୀ ଅଟନ୍ତି ଓ ବାଲ୍ଲେ ପ୍ରସ୍ତୁତ କରିଥବା ସ‌ହ‌ଯୋଗୀ ପଶ୍ଚିମ ଦେଶମାନଙ୍କର କଳାର ନାମ କ୍ଲାସିକାଲ ବାଲେ  'ସ୍ପାନିସ ଫ୍ଲାମେଙ୍କୋ' , ଟ୍ୟାପ ନୃତ୍ୟ, ବୌଦ୍ଧ ଧର୍ମାବଲମ୍ବୀ ସାଧୁଙ୍କର ବୌଦ୍ଧ ମନ୍ତ୍ର ଓ ପଶ୍ଚିମ ଦେଶମାନଙ୍କର କ୍ଲାସିକାଲ ନୃତ୍ୟ ଉଲ୍ଲେଖନୀୟ । ସନ ୧୯୯୪ରେ ପଶ୍ଚିମ ଶାସ୍ତ୍ରୀୟ ନୃତ୍ୟ-କଥକ-ସ୍ପାନିସ ଫ୍ଲେମିଙ୍ଗୋ ନୃତ୍ୟମାନଙ୍କର ସମ୍ମିଳିତ  'ଦି ଡନ ଆଫ୍ଟର'  ଟ୍ରାଇଲୋଜିର ସେ ସର୍ବ ପ୍ରଥମ ସ୍ରଷ୍ଟା ନିର୍ଦ୍ଦେଶିକା-ପ୍ର‌ଯୋଜିକା-ନର୍ତ୍ତକୀ ଥିଲେ । ସନ ୨୦୦୩ରେ ଦିଲ୍ଲୀରେ ଅନୁଷ୍ଠିତ ଆଇଲିମ୍ପିକ ଉତ୍ସବର ଆରମ୍ଭ ଓ ଶେଷ ଉତ୍ସବର ସେ ନିର୍ଦ୍ଦେଶିକା ଥିଲେ । ସନ ୨୦୧୦ରେ ଅନୁଷ୍ଠିତ କମନ‌ୱେଲଥ ଖେଳର ଆରମ୍ଭ ଓ ଶେଷ ଉତ୍ସବର ମଧ୍ୟ ସେ ସଂଗଠକ ଥିଲେ । ରଚନାତ୍ମକ ପ୍ର‌ଯୋଜିକା ଓ ନିର୍ଦ୍ଦେଶିକା ଥିବା ଉତ୍ସବମାନଙ୍କର ନାମ: ସନ ୧୯୯୭ରେ ଜାତୀୟ ସ୍ଟାଡିଅମରେ ଅନୁଷ୍ଠିତ ଭାରତୀୟ ସ୍ୱାଧୀନତା ଉତ୍ସବରେ ଶାସ୍ତ୍ରୀୟ ନୃତ୍ୟ । ବେଗମ ମହଲରେ ପ୍ରଥମ ସ୍ୱାଧୀତନା ସଂଗ୍ରାମ ଉପରେ ଆଧାରିତ ବାଲ୍ଲେ । ଜଣେ ସଂଗଠକ ଭାବରେ ଶୋଭନା ବାର୍ଷିକ ଆୟୋଜନ କରୁଥିବା ଉତ୍ସବମାନଙ୍କର ନାମ:- ଭାରତର ହାବିଟାଟ କେନ୍ଦ୍ରରେ ଯୁବ ପଥପ୍ରଦର୍ଶକମାନଙ୍କ ନିମନ୍ତେ ପ୍ରାୟ ୧୦ ବର୍ଷ ଧରି ଶାସ୍ତ୍ରୀୟ କଳା  'ଲଳିତାର୍ପଣ ଉତ୍ସବ'  ଉତ୍ସବ ପ୍ରସ୍ତୁତ କରୁଛନ୍ତି । କୋଡ଼ିଏ ବର୍ଷ ଧରି ଶାସ୍ତ୍ରୀୟ କଳାକାରଙ୍କ ନିମନ୍ତେ ଆଶାବତୀ ଉତ୍ସବ । କଥକ ନୃତ୍ୟର ଛାତ୍ରମାନଙ୍କ ନିମନ୍ତେ ବାର୍ଷିକ ଦିବସ  'ତାଳ ଓ ଆନନ୍ଦ' /  'ରିଦମ ଆଣ୍ଡ ଜୟ'  । ଏକ ଅଭିପ୍ରାୟ ନିମନ୍ତେ ସେ ନୃତ୍ୟ ପ୍ରଦର୍ଶନ ମଧ୍ୟ କରୁଥିଲେ । ଲୋକମାନଙ୍କର ସମସ୍ୟା ବିଷୟରେ ଶୋଭନା ଅତି ସଚେତନ ଓ ତାହାର ସମାଧାନ ନିମନ୍ତେ ପ୍ରତିବଦ୍ଧ ଅଛନ୍ତି । କାରଗିଲ ଯୁଦ୍ଧ, ସୁନାମୀ ଓ ବିହାର ବନ୍ୟା ପ୍ରପିଡ଼ିତ ଲୋକମାନଙ୍କ ସାହାଯ୍ୟ ନିମନ୍ତେ ପ୍ରଦର୍ଶନ କରୁଥିଲେ । ମହିଳା ଓ ଦିବ୍ୟାଙ୍ଗ ଭିନ୍ନକ୍ଷମ ଲୋକମାନଙ୍କ ସମସ୍ୟା ସମାଧାନରେ ସେ ପ୍ରବୀଣ ଅଟନ୍ତି । ବିଭିନ୍ନ ସମସ୍ୟା ଉପରେ ଆଧାରିତ ବାଲ୍ଲେ ମଧ୍ୟ ସୃଷ୍ଟି କରିଛନ୍ତି ।
ଲୁଣାୱାଡ଼ା ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ପଞ୍ଚ୍ ମହଲ୍ସ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲୁଣାୱାଡ଼ା ସହରର ମୋଟ ଜନସଂଖ୍ୟା ୩୩୩୮୧ ଅଟେ । ସେଥି ମଧ୍ୟରୁ ୫୨.୩୮% ଜଣ ପରୁଷ ହୋଇଥିବା ବେଳେ ୪୭.୬୨% ଜଣ ନାରୀ ଅଟନ୍ତି । ଲୁଣାୱାଡ଼ାର ସାକ୍ଷରତା ହାର ୭୫.୯୫% ଅଟେ । ଏହା ଜାତୀୟ ହାରଠାରୁ ୧୧.୧୧% ପ୍ରତିଶତ କମ ଅଟେ । ସେଥିରୁ ୪୨.୭୦% ପ୍ରତିଶତ ପୁରୁଷ ଓ ୩୩.୨୪% ନାରୀ ଅଟନ୍ତି । ୧୧.୭୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଲୁଣାୱାଡ଼ାର ସରକାରୀ ଭାଷା ଅଟେ ।
ଟିଙ୍କ ବାହିତ ଏନସେଫାଲାଇଟିସ   ଏକ ଭୂତାଣୁ ସଂକ୍ରାମକ ରୋଗ ଯେଉଁଥିରେ କେନ୍ଦ୍ରୀୟ ସ୍ନାୟୁ ମଣ୍ଡଳୀ ପ୍ରଭାବିତ ହୋଇଥାଏ । ଏହି ରୋଗ ବିଭିନ୍ନ ଭାବରେ ଯଥା ମେନିଞ୍ଜାଇଟିସ, ଏନସେଫାଲାଇଟିସ ବା ମେନିଙ୍ଗୋଏନସେଫାଲାଇଟିସ ଆକାରରେ ଉପସ୍ଥାପିତ ହୁଏ । ମାୟେଲାଇଟିସ ଓ ମେରୁଦଣ୍ଡୀୟ ପକ୍ଷାଘାତ ମଧ୍ୟ ହୋଇପାରେ । ପ୍ରାୟ ଏକ ତୃତୀୟାଂଶ ରୋଗୀଙ୍କର କର୍ମହାନୀ ପ୍ରାୟ ଏକ ବର୍ଷ ପର୍ଯ୍ୟନ୍ତ ରହିପାରେ । ଅଧିକାଂଶ ଦେଶମାନଙ୍କରେ ଏହି ରୋଗ ସଂଖ୍ୟା ବୃଦ୍ଧି ହେଉଥିବାର ଖବର ଆସୁଛି । ୟୁରୋପର କେତେକ ସ୍ଥାନରେ ଏହା ସ୍ଥାନୀୟ ରୋଗ ଭାବରେ ତିନି ଦଶନ୍ଧିରେ ୪୦୦% ବୃଦ୍ଧି ହେବା ଖବର ମିଳୁଛି । ଏହି ରୋଗ ବିଭିନ୍ନ ପ୍ରାଣୀ ଯେପରିକି ଘୋଡ଼ା ଓ ପକ୍ଷୀମାନଙ୍କୁ ମଧ୍ୟ ଆକ୍ରମଣ କରେ । ଟିକା ନେଇଥିବା ଲୋକଙ୍କ ମଧ୍ୟରୁ ୮୭% ଲୋକଙ୍କର ଇମ୍ମ୍ୟୁନିଟି ହୋଇଯାଏ । ସଂକ୍ରମିତ ଟିଙ୍କ କାମୁଡ଼ିଲେ ଏହା ଫଳପ୍ରଦ ହୁଏ ନାହିଁ । ଏହା ଇଞ୍ଜେକସନ ଆକାରରେ ମାଂସପେଶୀରେ ଦିଆଯାଏ । ଏହି ରୋଗ ପ୍ରବଣ ଇଲାକାରେ ସମସ୍ତ ଲୋକଙ୍କୁ ଏହି ଟିକା ଦେବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ  (ଡବ୍ଲ୍ୟୁ.ଏଚ.ଓ) ସୁପାରିସ କରୁଛି  । ଅନ୍ୟଥା କେବଳ ଉଚ୍ଚ ସଙ୍କଟାପନ୍ନ ଲୋକଙ୍କୁ ଦିଆଯିବାକୁ ସୁପାରିସ କରାଯାଏ । ତିନି ଡୋଜ ଦେବାପରେ ପ୍ରତି ତିନିରୁ ୫ ବର୍ଷରେ ଏକ ଡୋଜ ଦେବା ଉଚିତ । ପ୍ରସ୍ତୁତ ଟିକା ଅନୁସାରେ ୧ ବା ୩ ବର୍ଷରୁ ଉର୍ଦ୍ଧ୍ୱ ପିଲାଙ୍କୁ ଟିକା ଦିଆଯାଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟା କ୍ୱଚିତ ଦେଖାଯାଏ । ଗୌଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଜ୍ୱର, ଇଞ୍ଜେକସନ ନେଇଥିବା ସ୍ଥାନ ଲାଲ ଦେଖାଯାଏ ଓ ସେଠାରେ କଷ୍ଟ ହୁଏ । ପୁରୁଣା ସଂସ୍କରଣ ବିଶିଷ୍ଟ ଟିକାର ଅଧିକ ପାର୍ଶ୍ୱ ପ୍ରତିକ୍ରିୟା ଥିଲେ । ଗର୍ଭାବସ୍ଥାରେ ଏହା ନିରାପଦ ଜଣାଯାଏ । ସନ ୧୯୩୭ରେ ପ୍ରଥମ ଟିବିଏ ଟିକା ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ମୂଲ୍ୟ ୫୦ରୁ ୭୦ ବ୍ରିଟିଶ ପାଉଣ୍ଡ । ଏହି ଟିକା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ ।
ପ୍ରଫେସର ସତ୍ୟେନ୍ଦ୍ରନାଥ ବୋଷ  ବଙ୍ଗଳା:             ସତ୍ୟେନ୍ଦ୍ର ନାଥ ବୋଷ; ୧ ଜାନୁୟାରୀ ୧୮୯୪   ୪ ଫେବୃୟାରି ୧୯୭୪  ଜଣେ ଭାରତୀୟ ପଦାର୍ଥ ବିଜ୍ଞାନୀ ଅଟନ୍ତି , ସେ ଗାଣିତିକ-ଭୌତିକ ଶସ୍ତ୍ରରେ ପାରଦର୍ଶୀ ଥିଲେ । ସେ ଇଂଲଣ୍ଡର ରୟାଲ ସୋସାଇଟୀର ଫେଲୋଶିପ   ପାଇଥିଲେ । ତାଙ୍କ ଜନ୍ମ କଲିକତାରେ ହୋଇଥିଲା । ବିଂଶ ଶତାବ୍ଦୀ ପ୍ରଥମାର୍ଦ୍ଧରେ  (୧୯୨୦) ସେ କ୍ୱାଣ୍ଟମ ମେକନିକ୍ସ   ପାଇଁ ଜଣାଶୁଣା ଥିଲେ , ଯାହାକି ବୋଷ-ଆଇନଷ୍ଟାଇନ ପରିସଂଖ୍ୟାନ ଓ ବୋଷ-ଆଇନଷ୍ଟାଇନ କ‌ନ୍‌ଡେ‌ନ୍‌ସେ‌ଟ୍‌ର ମୂଳ ତତ୍ତ୍ୱ ଥିଲା  । ୧୯୫୪ରେ ସେ ଭାରତ ସରକାରଙ୍କଦ୍ୱାରା ପଦ୍ମ ବିଭୂଷଣରେ ସମ୍ମାନିତ ହୋଇଥିଲେ । ତାଙ୍କ ନାଁ ଅନୁସାରେ ବୋଷନର ନାମକରଣ କରାଯାଇଥିଲା । ସତ୍ୟେନ୍ଦ୍ରନାଥ ବୋଷ ତାଙ୍କ ନାଁରେ ଭରତ ସରକାର ଡାକ ଟିକଟ ଛପିଥିଲେ ।
ଇନ୍ଦଧନୁ ଗୋଟିଏ ଓଡ଼ିଆ ପତ୍ରିକା। ଜନସାହିତ୍ୟ ବ୍ଯତୀତ ବଂଶୀଧର ଭୁୟାଁଙ୍କ ଦ୍ବାରା ପରିଚାଳିତ ଏହା ସିନେ ଓଡ଼ିଶା ,  କଳାଶ୍ରୀ ,  ଚିତ୍ରଲେଖା ,  ସିନେମା  ଓ  ଚିତ୍ରପୁରୀ  ପତ୍ରିକା ଭଳି ଥିଲା ଏକ ଚଳଚ୍ଚିତ୍ର ପତ୍ରିକା। ୧୯୬୩ ମସିହା ସେପ୍‌ଟେମ୍ବର ମାସରେ ଆତ୍ମପ୍ରକାଶ କରିଥିଲା ଓ ୧୯୬୫ ପର୍ଯ୍ୟନ୍ତ ଚାଲିଥିଲା। ସଂପାଦକ ହେଲେ ନିଜେ ପ୍ରକାଶକ ବଂଶୀଧର ଭୁୟାଁ, ସହକାରୀ ସମ୍ପାଦକ ହେଲେ ବମ୍ବେର ବାଣୀଦୂତ ବା ଗଣେଶ ମହାପାତ୍ର । ୧୯୫୫ ମସିହା ଜୁନ୍ ମାସରୁ  ଜନସାହିତ୍ୟ  ମାସିକ ପତ୍ରିକା ଭାବରେ ଆତ୍ମପ୍ରକାଶ କରି ସତୁରି ଦଶକର ମଧ୍ୟ ଭାଗ ପର୍ଯ୍ୟନ୍ତ ପ୍ରକାଶିତ ହେଉଥିଲା । ଅବଶ୍ୟ ଏହା ଭିନ୍ନ ପ୍ରସଙ୍ଗ ଯେ ପରେ ଏହା କେବଳ ଉପନ୍ୟାସ ମଧ୍ୟରେ ସୀମିତ ରହିଲା ନାହିଁ । ତେବେ ୧୯୬୨ ପର୍ଯ୍ୟନ୍ତ ପ୍ରକାଶିତ ମାସିକ ଉପନ୍ୟାସ ପତ୍ରିକା  ଜନସାହିତ୍ୟ ରେ ତିନି ପୃଷ୍ଠାର ଚଳଚ୍ଚିତ୍ର ଓ ରଙ୍ଗମଞ୍ଚ ବିବରଣୀ ଏତେ ରୋଚକ ଥିଲାଯେ, ଚର୍ଚ୍ଚା ହେଉଥିଳା ଏହି ମାସିକ ତିନିପୃଷ୍ଠା, ଦୈନିକ ପ୍ରଜାତନ୍ତ୍ରର ସାପ୍ତାହିକ ଚଳଚ୍ଚିତ୍ର ଓ ରଙ୍ଗମଞ୍ଚ ପୃଷ୍ଠା  ରୂପ ରସ ଛନ୍ଦ  ସହ ସମାନ । ଏହି ଚର୍ଚ୍ଚାରୁ ଚଳଚ୍ଚିତ୍ର ପତ୍ରିକା  ଇନ୍ଦ୍ରଧନୁ ର ଜନ୍ମ । ବଂଶୀଧର ଭୁୟାଁଙ୍କ ଲିପିକା ଛାପାଖାନାରେ ଛପା ହେଲା ମାସିକ ଚଳଚ୍ଚିତ୍ର ପତ୍ରିକା  ଇନ୍ଦ୍ରଧନୁ , କଟକର ରପନ୍ ରୋଡ୍‌ରେ ଏହାର କାର୍ଯ୍ୟାଳୟ ଖୋଲାଗଲା । ସଂପାଦକ ହେଲେ ନିଜେ ପ୍ରକାଶକ ବଂଶୀଧର ଭୁୟାଁ, ସହକାରୀ ସମ୍ପାଦକ ହେଲେ ବମ୍ବେର ବାଣୀଦୂତ ବା ଗଣେଶ ମହାପାତ୍ର । ତେବେ ପତ୍ରିକାର ନାମ କେବଳ  ଇନ୍ଦ୍ରଧନୁ  ନ ଥିଲା,  ଇନ୍ଦ୍ରଧନୁ  ବଡ଼ ଅକ୍ଷରରେ ଛାପା ହେଉଥିଲା ଆଉ ତାହା ପୂର୍ବରୁ ଛୋଟ ଅକ୍ଷରରେ ଛପାଯାଉଥିଲା  ଓଡ଼ିଶାର ଏକମାତ୍ର ସଚିତ୍ର ମନୋରଞ୍ଜନ ପତ୍ରିକା  । ସୂର୍ଯ୍ୟ ଦେଓ 6, 2021  ଇନ୍ଦ୍ରଧନୁ  ଚଳଚ୍ଚିତ୍ର ପତ୍ରିକାରେ କେବଳ ଚଳଚ୍ଚିତ୍ର ଭିତ୍ତିକ ଖବର କି ଆଲୋଚନା କି ଭିତିରି କଥା ନଥିଲା, ଆହୁରି ଥିଲା  ସମୟ ସ୍ରୋତ  ଶୀର୍ଷକରେ ରାଜନୀତି ଚର୍ଚ୍ଚା,  ଭାଗ୍ୟଲିପି  ଶିରୋନାମାରେ ରାଶିଫଳ,  ସାମାନ୍ୟ ସମ୍ବାଦ ଓ ଅସାମାଡ଼୍ୟ ତଡ଼ିତ୍‌  ନାମରେ ଖେଳ ଖବର, ରାଜନୀତିକୁ ନେଇ ଗୋଟିଏ କାର୍ଟୁନ ପୃଷ୍ଠା ଏବଂ ଗୋଟିଏ ବିଦେଶୀ ଗଳ୍ପର ଅନୁବାଦ ସହିତ ଗୋଟିଏ ମୌଳିକ ଓଡ଼ିଆ ଗଳ୍ପ । ବାଣୀଦୂତ ଛଦ୍ମନାମରେ ବମ୍ବେରୁ ଗଣେଶ ମହାପାତ୍ର  ମିସ୍ କାଦମ୍ବନୀ  ଶର୍ଷକ ଉପନ୍ୟାସ ବି ଲେଖୁଥିଲେ  ଇନ୍ଦ୍ରଧନୁ ରେ । ପତ୍ରିକାର ମୋଟାମୋଟି ଅଂଶ କିନ୍ତୁ ଚଳଚ୍ଚିତ୍ର ପାଇଁ ବିନିଯୋଗ ହେଉଥିଲା । ଯାହା ପୂର୍ବରୁ ଲେଖିଥିଲି, ଯେଣୁ ସେହି ସମୟରେ ଓଡ଼ିଆ ଚଳଚ୍ଚିତ୍ରର ସଂଖ୍ୟା କମ୍ ଥିଲା ଏଣୁ ପତ୍ରିକା ପୃଷ୍ଠାର ଅଧିକାଂଶ ପୃଷ୍ଠା ଥିଲା ହିନ୍ଦୀ ବା ବଙ୍ଗଳା ଚଳଚ୍ଚିତ୍ର ପାଇଁ । ଏହି ଧାରା କେବଳ  ଇନ୍ଦ୍ରଧନୁ ରେ ନ ଥିଲା, ସେହି ସମୟରେ ପ୍ରକାଶିତ ଅଧିକାଂଶ ଚଳଚ୍ଚିତ୍ର ପତ୍ରିକା ସେୟା ହିଁ କରୁଥିଲେ ।...  ଇନ୍ଦଧନୁ  ସବୁଠାରୁ ଗାମ୍ଭୀର୍ଯ୍ୟପୂର୍ଣର୍ ପୃଷ୍ଠା ଥିଲା ଏହାର ସମ୍ପାଦକୀୟ ।  ପ୍ରଥମ ପୃଷ୍ଠା  ଶୀର୍ଷକରେ ଓ ସମ୍ପାଦକ ବଂଶୀଧର ଭୁୟାଁଙ୍କ ଦସ୍ତଖତ ସହ ପତ୍ରିକାରେ ଆରମ୍ଭ ପ୍ରକାଶିତ ଏହି ପୃଷ୍ଠାରେ କେବେ ଓଡ଼ିଆ ଚଳଚ୍ଚିତ୍ର ବିତରଣ ଓ ପ୍ରଦର୍ଶନ ସମସ୍ୟା କଥା ରହୁଥିଲା ତ କେବେ ସୀମାନ୍ତରେ ପାକିସ୍ତାନର ନିର୍ଲଜ୍ଜ ଆକ୍ରମଣ ଚର୍ଚ୍ଚା ଓ ସ୍ୱାଧୀନତା ଲାଭ ଓ ସ୍ୱାଧୀନତା ରକ୍ଷା ସମ୍ବନ୍ଧରେ ଅନୁଶୀଳନ ରହୁଥିଲା । ରାଷ୍ଟ୍ରୀୟ ଚଳଚ୍ଚିତ୍ର ପୁରସ୍କାରକୁ ନେଇ ବିତର୍କର ସୂତ୍ରପାତ  ଇନ୍ଦ୍ରଧନୁ ର ପ୍ରଥମ ପୃଷ୍ଠାରେ ହୋଇଥିଲା ଆଉ  ଚଳଚ୍ଚିତ୍ରରେ କଳାଧନ  ସମ୍ବନ୍ଧରେ ବିମର୍ଶ ବି ରହିଥିଲା ।  ଇନ୍ଦ୍ରଧନୁ ର ଆୟୁଷ ଦୀର୍ଘ ନ ଥିଲା, ୧୯୬୩ ମସିହା ସେପ୍‌ଟେମ୍ବର ମାସରୁ ଆତ୍ମପ୍ରକାଶ କରିଥିବା ଓଡ଼ିଶାର ଏକମାତ୍ର ସଚିତ୍ର ମନୋରଞ୍ଜନ ପାକ୍ଷିକ ବାରଟି ସଂଖ୍ୟା ପରେ ମାସିକକୁ ପରିବର୍ତ୍ତନ ହେଲା ଏବଂ ଦ୍ୱିତୀୟ ଭାଗର ବାରତମ ସଂଖ୍ୟା ପରେ ବନ୍ଦ ହୋଇଗଲା । ସ୍ୱଳ୍ପ ଆୟୁରେ ବି ଓଡ଼ିଆ ଚଳଚ୍ଚିତ୍ର ପତ୍ରିକାଧାରାକୁ ଦୀର୍ଘ ଅବଦାନ ଦେଇଥିଲା  ଇନ୍ଦ୍ରଧନୁ  ।
କାର୍ତ୍ତିକ ଚନ୍ଦ୍ର ମାଝି  (୨ ନଭେମ୍ବର ୧୯୩୨ - ୩ ମାର୍ଚ୍ଚ ୧୯୮୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । କାର୍ତ୍ତିକ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଇରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କାର୍ତ୍ତିକ ଚନ୍ଦ୍ର ମାଝି ୧୯୩୨ ମସିହାର ନଭେମ୍ବର ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦ୍ର ମୋହନ ମାଝି ଏବଂ ପତ୍ନୀଙ୍କ ନାମ ସୁରଭି ଟୁଡୁ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ କାର୍ତ୍ତିକ ଚନ୍ଦ୍ର ମାଝି ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ କାର୍ତ୍ତିକ ଚନ୍ଦ୍ର ମାଝି ୧୯୮୮ ମସିହାର ମାର୍ଚ୍ଚ ମାସ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୫ ବର୍ଷ ବୟସ ହୋଇଥିଲା ।
ଥଟ୍ଟରାଜ ରୁଦ୍ରପ୍ରତାପ ସିଂହଦେଓ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଥଟ୍ଟରାଜ ରୁଦ୍ରପ୍ରତାପ ସିଂହଦେଓ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ବିରୋଧୀ ଅବଜ୍ଞାକାରୀ ରୋଗ  (ଇଂରାଜୀ ଭାଷାରେ / ) ହେଉଛି ଏକ ପିଲାଦିନର ରୋଗ ଯାହା ଭାବନା ଏବଂ ଆଚରଣ ଜନିତ ନିୟନ୍ତ୍ରଣ ସମସ୍ୟା ସହିତ ଜଡିତ ଥାଏ  । ଏହା ଏକ କ୍ରୋଧିତ ମନୋଭାବ, ଅସମ୍ମାନ ଆଚରଣ ଏବଂ ଅନ୍ୟମାନଙ୍କ ପ୍ରତି ପ୍ରତିଶୋଧ ପରାୟଣତାର ଏକ ଦୀର୍ଘକାଳୀନ ଢ଼ାଞ୍ଚା ସହିତ ଉପସ୍ଥାପନ କରେ । ଜଟିଳତା ମଧ୍ୟରେ ଉଦ୍‌ବେଗ ଅବ୍ୟବସ୍ଥା, ବିକୃତ ମନୋଭାବ, ଆଚରଣ ବ୍ୟାଧି ଏବଂ ପଦାର୍ଥର ଅପବ୍ୟବହାର ଅନ୍ତର୍ଭୁକ୍ତ ହୋଇପାରେ । ଏହାର ମୂଳ କାରଣ ଜେନେଟିକ, ପରି ବେଶ ଏବଂ ସାମାଜିକ କାରଣଗୁଡିକ ସହିତ ଜଡିତ ଥିବା ବିଶ୍ୱାସ କରାଯାଏ । ବିଶ୍ୱାସ କରାଯାଏ ଯେ ଏହି ଅବସ୍ଥା ପାଇଁ ଜେନେଟିକର ସଙ୍କଟ ପ୍ରାୟ ଅଧା ଦାୟୀ ଅଟେ । ଅନ୍ୟାନ୍ୟ ସଙ୍କଟ କାରଣଗୁଡ଼ିକ ମଧ୍ୟରେ ହେଉଛି ଶିଶୁ ନିର୍ଯାତନା, ଦାରିଦ୍ର୍ୟ ଏବଂ ଗରିବ ସାଥୀ ଗୋଷ୍ଠୀ ଦାୟୀ । ଶିଶୁ ସହିତ ଯୋଗାଯୋଗ କରୁଥିବା ଲୋକଙ୍କ ସହ ଆଲୋଚନା କରି ରୋଗ ନିର୍ଣ୍ଣୟ କରାଯାଏ । ରୋଗ ନିର୍ଣ୍ଣୟ କରିବାରେ ଅନେକ ମୂଲ୍ୟାଙ୍କନ ଉପକରଣ ସାହାଯ୍ୟ କରିପାରେ । ଓଡିଡି ରୋଗ ଆଚରଣ ବ୍ୟାଧିଠାରୁ ଭିନ୍ନ ଅଟେ କାରଣ ଲକ୍ଷଣଗୁଡ଼ିକ କମ୍ ଗୁରୁତର ଅଟେ । ଏହି ରୋଗର ପରିଚାଳନା ନିମନ୍ତେ ପିତାମାତାଙ୍କ ତାଲିମ, ବିଦ୍ୟାଳୟ ସହାୟତା, ଏବଂ ଜ୍ଞାନଗତ ଆଚରଣବିଧି ଚିକିତ୍ସା କରାଯାଇପାରେ । ଯଦି ଯଥେଷ୍ଟ ପ୍ରଭାବଶାଳୀ ନ ହେଲେ ଆଣ୍ଟିସାଇକୋଟିକ୍ ବ୍ୟବହାର କରାଯାଇପାରେ । କିଛି ସଂପୃକ୍ତ ରୋଗ ଥିଲେ ସେଗୁଡ଼ିକର ଚିକିତ୍ସା ମଧ୍ୟ ଆବଶ୍ୟକ ହୋଇପାରେ । ବିରୋଧୀ ଅବଜ୍ଞାକାରୀ ରୋଗ ୨ରୁ ୧୧% ଲୋକଙ୍କୁ ପ୍ରଭାବିତ କରୁଥିବା ଆକଳନ କରାଯାଇଛି । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଆରମ୍ଭ ସାଧାରଣତ ବିଦ୍ୟାଳୟ ଆରମ୍ଭରେ ହୋଇଥାଏ ଏବଂ ବୟସ ସହିତ ଏହା କମ ହୋଇଯାଏ ।
ପଞ୍ଚୁ ଫୁଟଣ ହେଉଛି ପାଞ୍ଚଟି ମସଲାର ସମାହାର । ଏହା ପୂର୍ବ ଭାରତ, ପଶ୍ଚିମ ନେପାଳ, ବଙ୍ଗଳା, ଆସାମ ଓ ଓଡ଼ିଶାରେ ଖାଦ୍ୟ ରନ୍ଧନରେ ବହୂଳ ଭାବେ ବ୍ୟବହାର କରାଯାଏ । ପଞ୍ଚୁ ଫୁଟଣ ମୂଖ୍ୟତଃ ପାଞ୍ଚୋଟି ବୀଜ ଜାତୀୟ ମସଲା, ଯଥା; ଜିରା, ସୋରିଷ, ମେଥୀ, ପାନମଧୁରୀ ଓ କଳାଜୀରାର ସମାହାର । ପଞ୍ଚୁ ଫୁଟଣ ସାଧାରଣତଃ ଏକାଠି ବ୍ୟବହାର କରାଯାଏ । ତେବେ ବ୍ୟବହାର ସମୟରେ ଅନେକେ ମେଥୀ କମ୍‌ ପରିମାଣରେ ବ୍ୟବହାର କରନ୍ତି । କାରଣ ମେଥୀକୁ ଅଧିକ ଭାଜିଲେ ପିତା ଲାଗିପାରେ । ପାରମ୍ପରିକ ଓଡ଼ିଆ ରାନ୍ଧଣାରେ ପଞ୍ଚୁ ଫୁଟଣ ପରିବା, ମାଂସ, ଆଚାର ଇତ୍ୟାଦିରେ ବ୍ୟବହାର କରାଯାଏ । ଓଡ଼ିଶା, ମିଥିଳା, ନେପାଳ, ଭୋଜପୁରୀ ଏବଂ ବଙ୍ଗାଳୀ ରନ୍ଧନ ପ୍ରଣାଳୀରେ ପଞ୍ଚୁ ଫୁଟଣ ସୋରିଷ ତେଲ କିମ୍ବା ଘିଅରେ ଭଜା ହୁଏ । ଏହି ପ୍ରଣାଳୀ ବା ପଦ୍ଧତିକୁ ବଘାରିବା ବା ଛୁଙ୍କ ଦେବା କୁହାଯାଏ । ପଞ୍ଚୁ ଫୁଟଣ ଭାଜି ହୋଇଯିବାପରେ ଅନ୍ୟାନ୍ୟ ପରିବା ଅଥବା ରନ୍ଧନ ସାମଗ୍ରୀ ପକାଇ ଖାଦ୍ୟ ରନ୍ଧା ହୁଏ ।
ରବୀନ୍ଦ୍ର ନାରାୟଣ ବେହେରା ଜଣେ ଓଡ଼ିଆ ରାଜନୀତିଜ୍ଞ । ସେ ଭାରତୀୟ ସଂସଦର ତଳ ସଦନ ଲୋକ ସଭାର ଜଣେ ସଦସ୍ୟ ଭାବରେ କାର୍ଯ୍ୟ କରୁଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ୧୮ଶ ଲୋକ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରବୀନ୍ଦ୍ର ନାରାୟଣ ବେହେରା ଭାରତୀୟ ଜନତା ପାର୍ଟିର ରାଜନେତା ଭାବରେ ସକ୍ରିୟ ଅଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫,୩୪,୨୩୯ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ ଶର୍ମିଷ୍ଠା ସେଠୀଙ୍କୁ ୧,୫୮୭ ଖଣ୍ଡ ଭୋଟରେ ପରାସ୍ତ କରିଥିଲେ ।
ରୋଜା ରମଣୀ  (ଜନ୍ମ ୧୬ ସେପ୍ଟେମ୍ବର ୧୯୫୯) ଜଣେ ଦକ୍ଷିଣ ଭାରତୀୟ ଚଳଚ୍ଚିତ୍ରର ଅଭିନେତ୍ରୀ ଅଟନ୍ତି  । ମୁଖ୍ୟତଃ ସେ ତେଲୁଗୁ ସିନେମାରେ ଅଭିନୟ କରନ୍ତି । ୧୯୬୭ରେ ଭକ୍ତ ପ୍ରହଲ୍ଲାଦ ଚଳଚ୍ଚିତ୍ର ପାଇଁ ସେ ଶ୍ରେଷ୍ଠ ଜାତୀୟ ଶିଶୁ କଳାକାର ପୁରସ୍କାର ପାଇଥିଲେ । ୧୯୭୦-୮୦ ବେଳକୁ ସେ ତେଲୁଗୁ, ତାମିଲ, ମାଲୟାଲମ ଓ କନ୍ନଡ ଫିଲ୍ମରେ ଅଭିନୟ କରୁଥିଲେ । ୪୦୦ରୁ ଅଧିକ ଫିଲ୍ମରେ ସେ ଡ଼ବିଙ୍ଗ କଳାକାର ଭାବରେ କାମ କରିଛନ୍ତି । ବ୍ଲୁକ୍ରସ ଭଳି ସାମାଜିକ ସଂସ୍ଥାର ସେ ଜଣେ ସଭ୍ୟା । ପ୍ରାରମ୍ଭିକ ଜୀବନ ରୋଜା ମାଡ୍ରାସରେ ଜନ୍ମ ଗ୍ରହଣ କରିଥିଲେ । ତାଙ୍କ ବାପା ଜଣେ ସାମ୍ବାଦିକ ଥିଲେ । ତାଙ୍କର ଦୁଇ ଭାଇ ଭଉଣୀ ଅଛନ୍ତି । କ୍ୟାରିୟର ୧୯୬୬ରେ ମାତ୍ର ୫ ବର୍ଷ ବୟସରେ ତେଲୁଗୁ ଭାଷାର ଚିର ସବୁଜ ଚଳଚ୍ଚିତ୍ର ଭକ୍ତ ପ୍ରହଲ୍ଲାଦ ରେ ସେ ଅଭିନୟ କରି ସମସ୍ତଙ୍କୁ ଆକୃଷ୍ଟ କରିଦେଇଥିଲେ । ୧୩ ବର୍ଷ ବୟସରେ ୭୦ରୁ ଅଧିକ ଚଳଚ୍ଚିତ୍ରରେ ସେ ଅଭିନୟ କରିସାରିଥିଲେ ଓ ଏକ ମାଲାୟଲମ ଚଳଚ୍ଚିତ୍ର ଚମ୍ବାରଥିରେ ନାୟିକା ଭାବରେ ଅଭିନୟ କରିଥିଲା ଯାହା ସେତେବେଳେ ରେକର୍ଡ ସୃଷ୍ଟି କରିଥିଲା । ସେହି ଫିଲ୍ମକୁ ରମଣୀ ଆଉଥରେ ତେଲୁଗୁ ଓ ତାମିଲ ଭାଷାରେ ମଧ୍ୟ କରିଥିଲେ । ଚଳଚ୍ଚିତ୍ର ଜଗତରେ ତାଙ୍କର ୪୫ ବର୍ଷର ଅଭିଜ୍ଞତା ଥିଲା ଓ ବିଭିନ୍ନ ଭାଷା ଯଥା ତେଲୁଗୁ, ତାମିଲ, କନ୍ନଡ଼, ମାଲାୟଲମ , ହିନ୍ଦୀ ଓ ଓଡ଼ିଆରେ ୩୦୦ରୁ ଅଧିକ ଫିଲ୍ମ କରିଥିଲେ । ୪୦୦ରୁ ଅଧିକ ଫିଲ୍ମରେ ସେ ଡବିଙ୍ଗ କଳାକାର ଭାବରେ କାମ କରିଥିଲେ । ବ୍ୟକ୍ତିଗତ ଜୀବନ ୧୯୮୧ରେ ସେ ଏସ. ଚକ୍ରପାଣିଙ୍କୁ ବିବାହ କରିଥିଲେ ଯିଏ ବର୍ତ୍ତମାନ ଇଟିଭି ଓଡ଼ିଆ ଚ୍ୟାନେଲର ପ୍ରଯୋଜକ ଅଛନ୍ତି । ତାଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୧୪ ମାର୍ଚ୍ଚ ବର୍ଷର ୭୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୭୪ତମ  । ବର୍ଷ ଶେଷ ହେବା ପାଇଁ ଆଉ ୨୯୨ ଦିନ ବାକି ଅଛି ।
ଅନେକ ସ୍ଥାନର ଡାକଘର ଏକା ନାମରେ ଥିବାରୁ ନିର୍ଭୁଲ ଭାବେ ଚିଠି ପତ୍ର ପ୍ରେରଣ ପାଇଁ ୬ଅଙ୍କ ବିଶିଷ୍ଟ ପିନକୋଡ଼  (ପୋଷ୍ଟାଲ ଇଣ୍ଡେକ୍ସ ନମ୍ବର) ବ୍ୟବସ୍ଥା ୧୯୭୨ ଅଗଷ୍ଟ ୧୫ ତାରିଖରୁ ଭାରତୀୟ ଡାକ ବିଭାଗଦ୍ୱାରା ଆରମ୍ଭ ହୋଇଥିଲା  । ସାରା ପୃଥିବୀରେ ଭାରତ ୧୯ଶ ଦେଶ ଯିଏକି ଏହି ବ୍ୟବସ୍ଥା ପ୍ରଚଳନ କରିଥିଲା । ୧୯୬୧ ମସିହାରେ ସର୍ବପ୍ରଥମେ ଜର୍ମାନୀରେ ୪ଅଙ୍କ ବିଶିଷ୍ଟ ପିନ ପ୍ରଚଳନ ହୋଇଥିଲା । ଭାରତରେ ବ୍ୟବହୃତ ୬ଅଙ୍କ ମଧ୍ୟରୁ ବାମପଟର ୩ଟିଅଙ୍କ ମୁଖ୍ୟ ଅଞ୍ଚଳ ଓ ଡାହାଣପଟର ୩ଟିଅଙ୍କ ତତସଂଲଗ୍ନ କ୍ଷୁଦ୍ରାଞ୍ଚଳ ପାଇଁ ଉଦ୍ଧିଷ୍ଟ । ବାମପଟୁ ପ୍ରଥମ ଅଙ୍କଟି ଗୋଟିଏ ନିର୍ଦ୍ଧିଷ୍ଟ ଜୋନକୁ ଚିହ୍ନଟ କରିଥାଏ । ଭାରତର ସମସ୍ତ ଅଞ୍ଚଳକୁ ୯ଟି ଜୋନରେ ବିଭକ୍ତ କରାଯାଇଅଛି । ବାମପଟୁ ଦ୍ୱିତୀୟ ଅଙ୍କଟି ସବ-ଜୋନକୁ ଚିହ୍ନଟ କରିଥାଏ । ବାମପଟୁ ତୃତୀୟ ଅଙ୍କଟି ବଣ୍ଟନ ହେବାକୁ ଥିବା ଜିଲ୍ଲାକୁ ଚିହ୍ନଟ କରିଥାଏ । ଅନ୍ୟ ତିନିଟି ଅଙ୍କ ନିର୍ଦ୍ଧିଷ୍ଟ ଡାକଘରଟିକୁ ଚିହ୍ନଟ କରିବାରେ ସାହାଯ୍ୟ କରେ ।
ଗାଟିଫ୍ଲୋକ୍ସାସିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଟେକିନ ଏକ ବିକ୍ରୟ ନାମ, ହେଉଛି ଏକ ଆଣ୍ଟିବାୟୋଟିକ ଯାହା ଜୀବାଣୁ ଜନିତ ନେତ୍ରାବରଣ ପ୍ରଦାହ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖି ଯନ୍ତ୍ରଣା, ଅସ୍ୱାଭାବିକ ସ୍ୱାଦ ଏବଂ ଆଖିର ଲାଲ ରଙ୍ଗ ଅଧିକ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ ଏହା ଫ୍ଲୋରୋକ୍ୱିନୋଲୋନ ପରିବାରର ସଦସ୍ୟ ଏବଂ ଜୀବାଣୁ ଜନିତ ଏନଜାଇମ ଡିଏନଏ ଗାଇରେଜ   ଏବଂ ଟୋପୋଆଇସୋମରେଜ ଚତୁର୍ଥକୁ ପ୍ରତିରୋଧ କରି କାର୍ଯ୍ୟକ୍ଷମ ହୁଏ । ଗାଟିଫ୍ଲୋକ୍ସାସିନ ୧୯୮୬ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୯୯ରେ ଚିକିତ୍ସା କ୍ଷେତ୍ଋରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଉଚ୍ଚ କିମ୍ବା ନିମ୍ନ ରକ୍ତରେ ଶର୍କରାର ପାର୍ଶ୍ୱ ପ୍ରତିକ୍ରିୟା ହେତୁ ୨୦୦୬ରେ ଯୁକ୍ତରାଷ୍ଟ୍ରରେ ପାଟିରେ ଦିଆଯାଉଥିବା ଏବଂ ଇଞ୍ଜେକ୍ସନ ସୂତ୍ର ପ୍ରତ୍ୟାହାର କରାଯାଇଥିଲା ।
ଶିଖା ଶର୍ମା  (ଜନ୍ମ ୧୯ ନଭେମ୍ବର, ୧୯୫୮) ଭାରତର ତୃତୀୟ ସବୁଠାରୁ ବଡ଼ ନିଜସ୍ୱ କ୍ଷେତ୍ରର ବ୍ୟାଙ୍କ  "ଆକ୍ସିସ ବ୍ୟାଙ୍କ" ର ପ୍ରବନ୍ଧ ନିର୍ଦ୍ଦେଶକ ଏବଂ ମୁଖ୍ୟ କାର୍ଯ୍ୟକାରୀ ଅଧିକାରୀ ଅଟନ୍ତି । ଶିଖା ୨୦୦୯ ମସିହାରେ ଆକ୍ସିସ ବ୍ୟାଙ୍କରେ ଏକ ନେତା ରୂପେ ସାମିଲ ହୋଇଥିଲେ । ସେ ଆକ୍ସିସ ବ୍ୟାଙ୍କରେଏକ ବ୍ୟାପକ ଶ୍ରେଣୀର କର୍ପୋରେଟ ଏବଂ ରିଟେଲ ବ୍ୟାଙ୍କିଙ୍ଗ ଉତ୍ପାଦରେ ବଳ ସହିତ ବଦଳାଇବା ପାଇଁ ଧ୍ୟାନ କେନ୍ଦ୍ରୀତ କରିଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ଭାରତୀୟ ସେନାରେ ଜଣେ ଅଧିକାରୀଙ୍କ କନ୍ୟା, ଶିଖାଙ୍କ ଜନ୍ମ ୧୯ ନଭେମ୍ବର ୧୯୫୮ ମସିହାରେ ହୋଇଥିଲା । ତାଙ୍କ ପିତା ଜଣେ ସେନା ଥିଲେ, ଶର୍ମା ପରିବାର ସମଗ୍ର ଦେଶରେ ଚର୍ଚ୍ଚିତ ଥିଲେ ଏବଂ ଶିଖା ଦିଲ୍ଲୀରେ ଲୋରେଟୋ କନଭେଣ୍ଟଦ୍ୱାରା ନିଜ ବିଦ୍ୟାଳୟର ପାଠପଢ଼ା ପୂରଣ କରିବା ପୂର୍ବରୁ ବହୁ ସହରରେ ସାତୋଟି ସ୍କୁଲରେ ଭାଗନେଇଥିଲେ ।
‌ବିଦ୍ୟା ବଲାନ‌  (ଜନ୍ମ: ୧ ଜାନୁଆରୀ ୧୯୭୯) ଜଣେ ଭାରତୀୟ କଥାଚିତ୍ର ଅଭିନେତ୍ରୀ  । ବିଦ୍ୟା ହିନ୍ଦୀ କଥାଚିତ୍ରରେ ମୁଖ୍ୟତଃ ଅଭିନୟ କରନ୍ତି । ବିଦ୍ୟା ତାଙ୍କର ଅଭିନୟ ପାଇଁ ଜାତୀୟ ଚଳଚ୍ଚିତ୍ର ପୁରସ୍କାର ସ‌ହ ୫ଟି ଫିଲ୍ମ‌ଫେୟାର ଏବଂ ୫ଟି ସ୍କ୍ରିନ୍ ଆୱାର୍ଡ଼ ପାଇଛନ୍ତି । ୨୦୧୪ରେ ବିଦ୍ୟାଙ୍କୁ ଭାରତ ସରକାରଙ୍କ ତରଫରୁ ପଦ୍ମଶ୍ରୀ ଉପାଧିରେ ସମ୍ମାନିତ କରାଯାଇଥିଲା । ୨୦୦୭ରେ ବିଦ୍ୟାଙ୍କ ଅଭିନୀତ ଚଳଚ୍ଚିତ୍ର ‌ହେ ବେବି‌ ତାଙ୍କ ଜୀବନରେ ଏକ ବଡ଼ ସଫଳତା ଆଣିଥିଲା । ଏହା ପରେ ୨୦୦୮ରେ ‌କିସ୍ମତ୍ କେନେକ୍ସନ୍‌ରେ ବିଦ୍ୟାଙ୍କର ଅଭିନୟ ପାଇଁ ତାଙ୍କୁ କିଛି ନାକାରତ୍ମକ ମତ ମିଳିଥିଲେ ମଧ୍ୟ ତାଙ୍କୁ ସଫଳ କରିବାରେ ସାହାଯ୍ୟ କରିଥିଲା । ବିଦ୍ୟାଙ୍କ ଅଭିନୀତ ସଫଳ ଚଳଚ୍ଚିତ୍ରଗୁଡ଼ିକ ୨୦୦୯ରେ ‌ପା‌, ୨୦୧୦ରେ ‌ବ୍ଲାକ୍ ମନି‌, ‌ଇସ୍କିୟା‌, ୨୦୧୧ରେ ‌ନୋ ୱାନ୍ କିଲ୍ଲ୍‌ଡ୍ ଜେସିକା‌, ‌ଦ ଡାର୍ଟି ପିକ୍ଚରସ୍‌ ଏବଂ ୨୦୧୨ର ‌କାହାଣୀ‌ । ୨୦୧୬ରେ କାହାଣୀ ଚଳଚ୍ଚିତ୍ର ଦ୍ୱିତୀୟ ଭାଗ ମଧ୍ୟ ‌କାହାଣୀ-୨‌ ମୁକ୍ତିଲାଭ କରିଥିଲା । ବିଦ୍ୟା ଚଳଚ୍ଚିତ୍ରରେ ଅଭିନୟ କରିବା ସ‌ହ ମହିଳ ସଶକ୍ତିକରଣ ଏବଂ ମାନବାଧିକାର ଉପରେ ଗୁରୁତ୍ୱ ଦିଅନ୍ତି ଏବଂ ସେ ଏହିଭଳି ବିଭିନ୍ନ ବିଜ୍ଞାପନରେ ମଧ୍ୟ ଅଭିନୟ କରିଛନ୍ତି । ବିଦ୍ୟା ସ୍ୱଚ୍ଛ ଭାରତର ଏବଂ ପରିବେଶ ସୁରକ୍ଷା ଉପରେ ବିଭିନ୍ନ ବିଜ୍ଞାପନରେ କାର୍ଯ୍ୟ କରିଛନ୍ତି । ବିଦ୍ୟା ତାଙ୍କର ଅଧିକ ଓଜନ ପାଇଁ ପ୍ରଥମରୁ ବିଭିନ୍ନ କଟାକ୍ଷର ଶିକାର ହୋଇଥିଲେ ମାତ୍ର ପରେ ସେ କାହାକୁ ଖାତିର ନ କରି ସେହିଭଳି ରହିବାରୁ ଅନେକ ପ୍ରଶଂସା ମଧ୍ୟ ସାଉଁଟିଥିଲେ । ଚଳଚ୍ଚିତ୍ର ନିର୍ମାତା ‌ସିଦ୍ଧାର୍ଥ ରାୟ କପୁର‌ଙ୍କୁ ବିଦ୍ୟା ୨୦୧୨ରେ ବିବାହ କରିଥିଲେ । ପ୍ରାରମ୍ଭିକ ଜୀବନ ମୁମ୍ବାଇର ଚେମ୍ବୁରଠାରେ ବିଦ୍ୟା ୧ ଜାନୁଆରୀ ୧୯୭୯ରେ ଏକ ତାମିଲ ପରିବାରରେ ଜନ୍ମଗ୍ରହଣ କରିଥିଲେ । ବିଦ୍ୟାଙ୍କର ପିତା ପି. ଆର୍. ବଲାନ ଡିଜିକେବୁଲ୍‌ର ଉପ-ସଭାପତି ଏବଂ ମାଆ ସରସ୍ୱତୀ ବଲାନ ଜଣେ ଗୃହିଣୀ । ବିଦ୍ୟା ତାଙ୍କ ଘରେ ଉଭୟ ତାମିଲ ଏବଂ ମାଲାୟଲମ୍ ଭାଷାରେ କଥା ହୁଅନ୍ତି . ବିଦ୍ୟାଙ୍କର ବଡ଼ ଭଉଣୀ ପ୍ରିୟା ବଲାନ ବିଜ୍ଞାପନରେ କାମ କରନ୍ତି । ଦକ୍ଷିଣ ଭାରତୀୟ ଅଭିନେତ୍ରୀ ପ୍ରିୟାମଣି ତାଙ୍କର ଜଣେ ସମ୍ପର୍କୀୟା ଭଉଣୀ । ଅଭିନୟ ଜୀବନ ବିଦ୍ୟା ତାଙ୍କର ସ୍ନାତକୋତ୍ତର ହାସଲ କରିବା ପରେ ଅଭିନେତା ମୋହନଲାଲଙ୍କ ସ‌ହ ଏକ ଚଳଚ୍ଚିତ୍ର ‌ଚକ୍ରମ୍‌‌ରେ ଅଭିନୟ କରିବା ପାଇଁ ସୁଯୋଗ ପାଇଥିଲେ ଏବଂ ଏଥି ସ‌ହିତ ସେ ୧୨ଟି ମାଲାୟଲମ୍ ଚଳଚ୍ଚିତ୍ରରେ କାମ ପାଇଥିଲେ । ମାତ୍ର ଏହି ସମୟରେ ବିଦ୍ୟା ପାଇଥିବା କୌଣସି ଚଳଚ୍ଚିତ୍ରର କାମ ଆରମ୍ଭ ହୋଇପାରିନଥିଲା । ତେଣୁ ପ୍ରଯୋଜକମାନେ ବିଦ୍ୟାଙ୍କୁ ଅଲକ୍ଷଣୀ ବୋଲି କଟାକ୍ଷ କରିଥିଲା । ତେଣୁ ବିଦ୍ୟା ମାଲାୟଲମ୍ ଚଳଚ୍ଚିତ୍ରକୁ ଛାଡ଼ି ତାମିଲ ତଳଚ୍ଚିତ୍ରରେ ଗୁରୁତ୍ୱ ଦେଇଥିଲେ । ୨୦୦୧ରେ ସେ ଏକ ତାମିଲ ଚଳଚ୍ଚିତ୍ର ‌ରନ୍‌‌ରେ ସୁଯୋଗ ପାଇଥିଲେ, ମାତ୍ର କିଛିଦିନର ସୁଟିଂ କରିବା ପରେ ସେହି ଚଳଚ୍ଚିତ୍ରରେ ବିଦ୍ୟାଙ୍କ ଜାଗାରେ ‌ମୀରା ଜସ୍ମିନ‌ଙ୍କୁ ନିଆଯାଇଥିଲା । ଏହାପରେ ବିଦ୍ୟା କିଛି ତାମିଲ ଚଳଚ୍ଚିତ୍ରରେ ସୁଯୋଗ ପାଇଥିଲେ ମଧ୍ୟ ପରେ ତାଙ୍କୁ ସେହି ଚଳଚ୍ଚିତ୍ରରୁ ବାହାରିଯିବାକୁ ପଡ଼ିଥିଲା । ଏହାପରେ ୨୦୦୩ରେ ଅନ୍ୟ ଏକ ମାଲାୟମ୍ ଚଳଚ୍ଚିତ୍ର ‌କଲାରୀ ବିକ୍ରମନ୍‌‌ରେ ବିଦ୍ୟାଙ୍କୁ ସୁଯୋଗ ମିଳିଥିଲା ଏବଂ ସୁଟିଂ ଶେଷ ହେବାପରେ ଚଳଚ୍ଚିତ୍ରଟି ମୁକ୍ତିଲାଭ କରିପାରିନଥିଲା । ଚଳଚ୍ଚିତ୍ରରେ କାମ କରିବାରେ ବିଫଳ ହେବା ପରେ ବିଦ୍ୟା ପାଖାପାଖି ୬୦ଟି ବିଜ୍ଞାପନ ଏବଂ କଛି ଆଲବମ୍ ଗୀତରେ ଅଭିନୟ କରିଥିଲେ । ୨୦୦୩ରେ ବିଦ୍ୟାଙ୍କର ପ୍ରଥମ ଚଳଚ୍ଚିତ୍ର ମୁକ୍ତିଲାଭ କରିଥିଲା, ଯାହାକି ଏକ ବଙ୍ଗଳା ଚଳଚ୍ଚିତ୍ର ଥିଲା । ‌ଭାଲୋ ଥେକୋ‌ ନାମକ ଚଳଚ୍ଚିତ୍ରରେ ପ୍ରଥମକରି ବିଦ୍ୟା ଅଭିନୟ ଜଗତରେ ପ୍ରବେଶ କଲେ । ବିଦ୍ୟା ୨୦୦୫ରେ ହିନ୍ଦୀ ଚଳଚ୍ଚିତ୍ର ‌ପରିଣୀତା‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପରେ ବିଦ୍ୟା ‌ଲଗେ ରହୋ ମୁନ୍ନା ଭାଇ‌, ‌ଗୁରୁ‌, ‌ହେ ବେବି‌, ‌ଭୁଲ୍ ଭେଲେୟା‌ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ବିଦ୍ୟାଙ୍କ ଅଭିନୀତ ସଫଳ ଚଳଚ୍ଚିତ୍ରଗୁଡ଼ିକ ହେଲା: ‌ପା‌, ‌ଇସ୍କିୟା‌, ‌ଦ ଡାର୍ଟି ପିକ୍ଚର୍ସ‌, ‌କାହାଣୀ‌ ।
ରମାରଞ୍ଜନ ବଳିଆରସିଂହ  (ଜନ୍ମ: ୨୮ ଅକ୍ଟୋବର ୧୯୫୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସତ୍ୟବାଦୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରମାରଞ୍ଜନ ବଳିଆରସିଂହ ୧୯୫୬ ମସିହାର ଅକ୍ଟୋବର ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃଷ୍ଣମୋହନ ବଳିଆରସିଂହ ଓ ପତ୍ନୀଙ୍କ ନାମ ଶକୁନ୍ତଳା ନାୟକ । ତାଙ୍କ ବୋହୂ ବର୍ଷା ସିଂହ ବରିହା ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ରାଜନୈତିକ ଜୀବନ ରମାରଞ୍ଜନ ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ଥରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି ।
ଅମର୍ଗଟିଟାନିସ   : ;ମାନେ  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ରାଜଶ୍ରୀ ମଲ୍ଲିକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ରାଜଶ୍ରୀ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରୁଛନ୍ତି । ସେ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ବିଜୁ ଜନତା ଦଳର ପ୍ରତିନିଧି ଭାବରେ ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ୩୫,୪୪୮ ଖଣ୍ଡ ଭୋଟରେ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୯ ସାଧାରାଣ ନିର୍ବାଚନରେ ସେ ବିଜେପିର ବିଭୁ ପ୍ରସାଦ ତରାଇଙ୍କୁ ୨,୭୧,୬୫୫ ଖଣ୍ଡ ଭୋଟରେ ହରାଇ ଜଗତସିଂହପୁର ନିର୍ବାଚନ ମଣ୍ଡଳୀରୁ ୧୭ଶ ଲୋକ ସଭାକୁ ନିର୍ବାଚିତ ହୋଇଥିଲେ । ପରିବାର ରାଜଶ୍ରୀ ମଲ୍ଲିକ ଆଶୁତୋଷ ମଲ୍ଲିକଙ୍କୁ ବିବାହ କରିଥିଲେ । ରାଜନୈତିକ ଜୀବନ ରାଜଶ୍ରୀ ମଲ୍ଲିକ ଓଡ଼ିଶା ରାଜନୀତିରେ ବିଜୁ ଜନତାର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ସଭ୍ୟା ଭାବରେ କାର୍ଯ୍ୟ କରୁଛନ୍ତି । ରାଜଶ୍ରୀ ୨୦୧୪ ମସିହରେ ଓଡ଼ିଶା ବିଧାନ ସଭା ନିର୍ବାଚନରେ ପ୍ରଥମ ଥର ପାଇଁ ବିଧାନ ସଭା ନିର୍ବାଚନ ଲଢ଼ିଥିଲେ । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭାରେ ନିର୍ବାଚନରେ ରାଜଶ୍ରୀ ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସମୁଦାୟ ୭୫.୪୮ ପ୍ରତିଶତ ମତଦାନ ହୋଇଥିଲା । ମିଳିଥିବା ସମୁଦାୟ ୧,୬୧,୬୩୫ ଖଣ୍ଡ ଭୋଟରୁ ରାଜଶ୍ରୀ ୮୮,୯୫୩ ଖଣ୍ଡ ଭୋଟ ପାଇଁ ବିଜୟୀ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ରାଜକିଶୋର ବେହେରାଙ୍କୁ ୩୫,୪୪୮ ଖଣ୍ଡ ଭୋଟ ବ୍ୟବଧାନରେ ପରାସ୍ତ କରିଥିଲେ । ରାଜ କିଶୋର ବେହେରା ସମୁଦାୟ ୫୩,୫୦୫ ଖଣ୍ଡ ଭୋଟ ପାଇଥିଲେ । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ଜଗତସିଂହପୁର ଲୋକ ସଭା ନିର୍ବାଚନ ମଣ୍ଡଳୀରୁ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫,୪୮,୩୯୭ ଖଣ୍ଡ ଭୋଟ ପାଇ ୨ୟ ସ୍ଥାନରେ ଥିଲେ ଏବଂ ବିଜେପି ପ୍ରାର୍ଥୀ ବିଭୁ ପ୍ରସାଦ ତରାଇଙ୍କ ଠାରୁ ୪୦,୬୯୬ ଖଣ୍ଡ ଭୋଟରେ ପରାସ୍ତ ହୋଇଥିଲେ । ବିବାଦ ୨୦୧୬ ମସିହାରେ ରାଜଶ୍ରୀ ମଲ୍ଲିକ ଦଳ ବିରୋଧୀ କାର୍ଯ୍ୟ କରୁଥିବା ଅଭିଯୋଗ ଆଣିଥିଲେ ବିଜୁ ଜନତା ଦଳର ନେତା ବିଷ୍ଣୁ ଦାସ । ସେ ଏହି ଅଭିଯୋଗ ସିଧାସଳଖ ନବୀନ ପଟ୍ଟନାୟକଙ୍କୁ ଜଣାଇଥିଲେ ଏବଂ ଏହାପରେ ଉଭୟଙ୍କ ମଧ୍ୟରେ ବିବାଦର ସୂତ୍ରପାତ ହୋଇଥିଲା । ୨୦୧୯ ଓଡ଼ିଶା ବିଧାନ ସଭା ନିର୍ବାଚନ ପୂର୍ବରୁ ରାଜଶ୍ରୀ ବିରୋଧ କରି ଆସୁଥିବା ଦଳୀୟ କର୍ମୀମାନେ ବିଭିନ୍ନ ପଞ୍ଚାୟତମାନଙ୍କରେ ତାଙ୍କ ବିରୁଦ୍ଧରେ ସଭା କରିବା ସହ ସେ ପରିଦର୍ଶନରେ କିମ୍ବା କାର୍ଯ୍ୟକ୍ରମରେ ଯୋଗ ଦେବାକୁ ଯିବାବଳକୁ ଧାରଣରେ ବସୁଥିଲେ । ୨୦୧୮ ମସିହାର ଅଗଷ୍ଟ ମାସରେ ରାଜଶ୍ରୀ ବିଷ୍ଣୁ ଦାସଙ୍କୁ ରାଜନୀତିରୁ ସନ୍ୟାସ ନେବାକୁ ପରାମର୍ଶ ଦେଇ କଟାକ୍ଷ କରିଥିଲେ, ଫଳରେ ବିବାଦ ବଢ଼ିଥିଲା ଏବଂ ରାଜଶ୍ରୀଙ୍କ ସପକ୍ଷରେ ଦମୋଦର ରାଉତ ବିଷ୍ଣୁ ଦାସଙ୍କୁ ସମାଲୋଚନା କରିବାପରେ ଏହି ଝଗଡ଼ା ଅଧିକ ବଢ଼ିଥିଲା । ସେହି ଅଗଷ୍ଟ ମାସରେ ରାଜଶ୍ରୀ ଜଗତସିଂହପୁର ଜିଲ୍ଲାରେ ବିଜୁ ଜନତା ଦଳର ଜିଲ୍ଲା ମହିଳା ସଭାନେତ୍ରୀ ଥିବାବେଳ ଜଗତସିଂହପୁର ବ୍ଲକ, ପୌରାଞ୍ଜଳ, ନାଉଗାଁ ବ୍ଲକ୍‌ରେ ତିନି ଜଣ ମହିଳାଙ୍କୁ ନିଯୁକ୍ତ କରିଥିଲେ, ମାତ୍ର ଏହାକୁ ବିଷ୍ଣୁ ଦାସଙ୍କର ସମର୍ଥକମାନେ ବିରୋଧ କରିବା ସହ ନିଯୁକ୍ତ ମହିଳାମାନେ ବିଜୁ ଜନତା ଦଳର କର୍ମୀ ନୁହନ୍ତି ବୋଲି ଦାବି କରିଥିଲେ ଓ ବିଷ୍ଣୁ ଦାସ ଏହି କଥା ନବୀନ ପଟ୍ଟନାୟକଙ୍କ ଆଗରେ ଅଭିଯୋଗ କରିଥିଲେ, ଫଳରେ ପରେ ନବୀନ ପଟ୍ଟନାୟକ ଅନ୍ୟ ତିନି ଜଣ ମହିଳାଙ୍କୁ ସେହି ପଦରେ ନିଯୁକ୍ତ କରିଥିଲେ ।
ଧାନୀ ରାମ  (୨୧ ଜୁଲାଇ ୧୯୬୧- ୮ ମାର୍ଚ୍ଚ ୧୯୮୮), ସାଧାରଣତଃ ତାଙ୍କ ମଞ୍ଚ ନାମ ଅମର ସିଂହ ଚମକିଲା ନାମରେ ଜଣାଶୁଣା, ଜଣେ ଲୋକପ୍ରିୟ ପଞ୍ଜାବୀ ଗାୟକ, ସଙ୍ଗୀତ ରଚୟିତା, ସଙ୍ଗୀତଜ୍ଞ ଥିଲେ  । ଚମକିଲା ଓ ତାଙ୍କର ପତ୍ନୀ ତ‌ଥା ସଙ୍ଗୀତ ସ‌ହଯୋଗୀ ଅମରଜୋତ, ତାଙ୍କର ଅନ୍ୟ ଦୁଇ ଜଣ ସ‌ହଯୋଗୀଙ୍କ ସ‌ହ ୮ ମାର୍ଚ୍ଚ ୧୯୮୮ରେ ଏକ ଯୁବ ଦଳଦ୍ୱାରା ଅଜଣା କାରଣରୁ ହତ୍ୟାର ଶିକାର ହୋଇଥିଲେ । ଚମକିଲା ପଞ୍ଜାବୀ ଭାଷାରେ ଜଣେ ଉତ୍କୃଷ୍ଟ ମଞ୍ଚ ପରିବେଷଙ୍କାରୀ ଭାବେ ପ୍ରଖ୍ୟାତ । ସେ ମୁଖ୍ୟତଃ ବିବାହ ପରବର୍ତ୍ତୀ ପ୍ରେମ, ଆସନ୍ତା ବୟସ, ମଦ ପିଇବା, ଡ୍ରଗ ବ୍ୟବ‌ହାର କରିବା ଓ ପଞ୍ଜାବୀ ପୁରୁଷଙ୍କ ଅତ୍ୟଧିକ ରାଗି ସ୍ୱଭାବକୁ ନେଇ ସଙ୍ଗୀତ ଲେଖୁଥିଲେ । ସେ ଏକ ଜଟିଳ ଖ୍ୟାତି ଲାଭ କରିଥିଲେ । ତାଙ୍କର ସମର୍ଥକମାନେ ପଞ୍ଜାବୀ ସଂସ୍କୃତି ଓ ସମାଜ ଉପରେ ତାଙ୍କର ସତ୍ୟ ପରିବେଷଣକୁ ପସନ୍ଦ କରୁଥିଲେ ।} ତାଙ୍କର ସଫଳ ଗୀତ ମଧ୍ୟରେ ପେହଲେ ଲାଲକରେ ନାଲ ଓ ଧାର୍ମିକ ଗୀତ ତଲ‌ୱାର ମେ କାଲଗିଧାର ଦି ପ୍ରଭୃତି ଥିଲା । ଯଦିଓ ସେ କେବେ ରେକର୍ଡ କରି ନାହାନ୍ତି, ତେବେ ବ‌ହୁଳ ଲୋକପ୍ରିୟ ଜାଠ ଦି ଦୁସମନିକୁ ଲେଖିଥିଲେ, ଯାହାକୁ ବ‌ହୁ ଗୀତିକାର ଗାଇଥିଲେ । ଇଚ୍ଛାପତ୍ର ପ୍ରଭାବ ଭାରତୀୟ ଚଳଚ୍ଚିତ୍ର ରଚୟିତା ଅମିତ ତ୍ରିବେଦୀ ଚମକିଲାଙ୍କୁ ଜଣେ କିମ୍ବଦନ୍ତୀ ତ‌ଥା ପଞ୍ଜାବର ଏଲଭିସ ବୋଲି କ‌ହୁଥିଲେ । ବ୍ରିଟିଶ୍ ଭାରତୀୟ ସଙ୍ଗୀତଜ୍ଞ, ପଞ୍ଜାବୀ ଏମ୍ ସି ଚମକିଲାଙ୍କୁ ତାଙ୍କର ଜଣେ ସଙ୍ଗୀତ ପ୍ରଭାବକାରୀ ବୋଲି ବର୍ଣ୍ଣନା କରିଥିଲେ । ୨୦୦୮ର ଇଣ୍ଡିଆନ୍ ତିମିଙ୍ଗ ଆଲବମରେ କାଢା ସୂର୍ମା ଗୀତରେ ଚମକିଲାଙ୍କ ସ୍ୱର ଥିଲା । ଚଳଚ୍ଚିତ୍ର ଅନୁକୂଳନ ଭାରତୀୟ ଚଳଚ୍ଚିତ୍ର ନିର୍ମାତା ଗୁଞ୍ଜିତ ଚୋପ୍ରା ଚମକିଲାଙ୍କ ଆତ୍ମଜୀବନୀ ନିର୍ମାଣ କରିଥିଲେ । - . ଡିସ୍କୋଗ୍ରାଫି ଚମକିଲାଙ୍କ ଷ୍ଟୁଡ଼ିଓ ରେକର୍ଡିଂ ଏହ୍ ଏମ୍ ଭିଦ୍ୱାରା ଏଲ୍ ପି ରେକର୍ଡ ଓ ଇ ପି ରେକର୍ଡ ଭାବେ ହେଉଥିଲା ।ଯଦିଓ କିଛି ଆଲଦମ ତାଙ୍କ ମୃତ୍ୟୁ ପରେ ବାହାରିଛି, ତାଙ୍କର ପ୍ରାୟ ରେକର୍ଡିଂ ସାରେଗାମା 'ଦ୍ୱାରା ସଂକଳନ ହୋଇଛି । ହିକ୍କ ଉଟ୍ଟେ ଶୋ ଜା ୱେ ଲାକ ମେରା କାଚ ୱାର୍ଗା ମିତ୍ରା ମେ ଖାଣ୍ଡ ବନା ଗାୟା ଶାରବତ୍ ଭାଙ୍ଗୁ ଘୁଟ ଭର ଲାନ୍ ଭୁଲ ଗଇ ମେଁ ଘୁଣ୍ଡ କାଦନା ବାବା ତେରା ନାନ‌କାନା ନାମ ଜପ ଲେ ତଲ‌ୱାର ମେ କାଲଗିଧାର ଦି ହାଁ ଜିଜା ଲାକ ମିନଲେ ମୃତ୍ୟୁ ପରବର୍ତ୍ତୀ ଆଲବମ ୨୦୧୪ ଦି ଡାଇମଣ୍ଡ ଆଧାର  ' ,  . ୨୦୦୯. 13 ମାର୍ଚ୍ଚ 2012. { }: :
ଟ୍ରାଇକସପିଡ ଅଭାବ  (ଟିଆଇ/ ), ଯାହାକୁ ଟ୍ରାଇକ୍ରସପିଡ୍ ବମନ  (ଟିଆର/ ଟିଆର ) ମଧ୍ୟ କୁହାଯାଏ, ଏକ ପ୍ରକାର କପାଟିକା ହୃଦ୍‌ରୋଗ ଯେଉଁଥିରେ ହୃତ୍‌ପିଣ୍ଡ ସଙ୍କୋଚନ ସମୟରେ ଡାହାଣ ଅଳିନ୍ଦରୁ ଡାହାଣ ନିଳୟକୁ ରକ୍ତ ଫେରିଆସେ  । ରୋଗ ଆରମ୍ଭ ସମୟରେ ସାମାନ୍ୟ କିଛି ଲକ୍ଷଣ ଆରମ୍ଭ ହୋଇପାରେ । ପରେ ପେରିଫେରାଲ୍ ଫୁଲା, ଯକୃତ ବୃଦ୍ଧି ଏବଂ ଜଳୋଦର ସହିତ ହୃଦ୍‌ପାତ ହୋଇପାରେ । ଅନ୍ୟାନ୍ୟ ଜଟିଳତାରେ ଆଟ୍ରିଆଲ୍ ଫିବ୍ରିଲେସନ୍ ଅନ୍ତର୍ଭୁକ୍ତ ହୋଇପାରେ । ରୋଗର କାରଣରେ ଅଳିନ୍ଦର ବିସ୍ତାର ଯେପରିକି ଫୁସଫୁସ ଉଚ୍ଚ ରକ୍ତଚାପ, କର ପଲମୋନେଲ କିମ୍ବା ହୃଦ୍‌ଘାତ ପରେ ହୋଇପାରେ । ଅନ୍ୟାନ୍ୟ କାରଣ ମଧ୍ୟରେ ସଂକ୍ରାମକ ଏଣ୍ଡୋକାର୍ଡାଇଟିସ୍, ହାଇପରଥାଇରଏଡିଜିମ୍, ଏବଷ୍ଟାଇନ୍ ଅନୋମାଲି, ରିଉମାଟିକ ହୃଦ୍‌ରୋଗ, କାରସିନଏଡ୍ ସିଣ୍ଡ୍ରୋମ, କନେକ୍ଟିଭ୍ ଟିସୁ ଡିସଅର୍ଡର, ଲୁପସ୍, ଫୁସଫୁସ ଭଲଭ୍ ଷ୍ଟେନୋସିସ୍ ଏବଂ ଫେନଫ୍ଲୁରାମାଇନ୍ ଭଳି କେତେକ ଔଷଧ ଅନ୍ତର୍ଭୁକ୍ତ । ସିଷ୍ଟୋଲିକ୍ ମରମର ଉପରେ ଆଧାର କରି ଏହି ରୋଗ ସନ୍ଦେହ କରାଯାଇପାରେ ଏବଂ ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ କରାଯାଇପାରେ । ରୋଗର ମୂଳ କାରଣ ଏବଂ ଗମ୍ଭୀରତା ଉପରେ ଚିକିତ୍ସା ନିର୍ଭର କରେ । ବାମ ପାର୍ଶ୍ୱ ହୃଦଘାତ ଥିଲେ ଫୁରୋସେମାଇଡ ଏବଂ ଲୁଣ ପ୍ରତିବନ୍ଧକ ସୁପାରିଶ କରାଯାଇପାରେ । ଗୁରୁତ୍ୱ ପୂର୍ଣ୍ଣ ଲକ୍ଷଣ ଥିବା ରୋଗରେ କିମ୍ବା ଅନ୍ୟ ଭଲଭ୍ ମରାମତି କରିବା ସମୟରେ ଗୁରୁତର ରୋଗ ସ‌ହିତ ଲକ୍ଷଣ ଥିଲେ ଟ୍ରାଇକ୍ରସପିଡ୍ ଭଲଭ୍ ଅସ୍ତ୍ରୋପଚାର ସୁପାରିଶ କରାଯାଇପାରେ । ଭଲଭ୍ ସଂକ୍ରମିତ ହୋଇଥିଲେ ତୁରନ୍ତ ବଦଳ ନକରି ଏହାକୁ ଅପସାରଣ କରାଯାଇପାରେ  ଫଳାଫଳ ସାଧାରଣତ ଭଲ ଅଟେ । ଟ୍ରାଇକସପିଡ ଅଭାବ ଅପେକ୍ଷାକୃତ ସାଧାରଣ ରୋଗ ଅଟେ । ଯୁକ୍ତରାଷ୍ଟ୍ରରେ ବର୍ଷକୁ ନୂତନ ପ୍ରଭାବିତ ହୋଇଥିବା ଲୋକଙ୍କ ସଂଖ୍ୟା ପ୍ରାୟ ୦.୯% ଅଟେ । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ଭଲଭ୍ ବଦଳାଇବା ପାଇଁ ସର୍ଜରୀ ପ୍ରଥମେ ୧୯୬୩ ମସିହାରେ ବର୍ଣ୍ଣନା କରାଯାଇଥିଲା ।
ଚନ୍ଦ୍ରଶେଖର ତ୍ରିମ୍ବକ ସର୍ବତେ ଜଣେ ଭାରତୀୟ କ୍ରିକେଟ ଖେଳାଳି । ତାଙ୍କର ଜନ୍ମ 22 ଜୁଲାଇ 1920 ମସିହାରେ ମଧ୍ୟ ପ୍ରଦେଶର ସାଗରଠାରେ ହେଇଥିଲା ଓ ମୃତ୍ୟୁ 23 ଡିସେମ୍ବର 2003ରେ ଇନ୍ଦୋରଠାରେ ଘଟିଥିଲା । ସେ ଜଣେ ଅଲରାଉଣ୍ଡର ଥିଲେ ଓ ଭାରତ ପାଇଁ 1946ରୁ 1951 ମସିହା ମଧ୍ୟରେ 9ଟି ଟେଷ୍ଟ ଖେଳିଥିଲେ । ତାଙ୍କର ବାଟିଙ୍ଗ ହାର 13.00 ଥିଲା । ସେ ଜଣେ ସ୍ୱଳ୍ପ ଗତି ସ୍ପିନ ବୋଲର ମଧ୍ୟ ଥିଲେ । ଘରେଇ କ୍ରିକେଟ ଅବଦାନ ପ୍ରଥମ ଶ୍ରେଣୀ କ୍ରିକେଟରେ ଚନ୍ଦୁ 32 ବର୍ଷ ଧରି କେନ୍ଦ୍ରୀୟ ପ୍ରଭିନ୍ସ , ବେରାର , ମହାରାଷ୍ଟ୍ର , ହିନ୍ଦୁସ , ବମ୍ବେ , ହୋଲକାର , ମଧ୍ୟପ୍ରଦେଶ ଓ ବିଦର୍ଭ ଦଳ ପାଇଁ ଖେଳିଥିଲେ । ତାଙ୍କର ଶ୍ରେଷ୍ଠ ଇନିଂସରେ ସେ 1046 ମସିହାରେ ଭାରତ ବନାମ ସରେ ମେଚରେ ଅଭଲଠାରେ ଖେଳି ଶୁତେ ବାନାର୍ଜୀଙ୍କ ସହ ମିଶି 249 ର ର ଭାଗୀଦାରୀ ଶେଷ ୱିକେଟ ପାଇଁ କରିଥିଲେ । ପ୍ରଥମ ଶ୍ରେଣୀ କ୍ରିକେଟରେ ଏହା ପ୍ରଥମ ଅବସର ଥିଲା ଯେଉଥିରେ ଶେଷ ଦୁଇ ବେଟସ ମେନ ଶତକ ଅର୍ଜନ କରିଥିଲେ । ଏହା ପ୍ରଥମ ଶ୍ରେଣୀରେ ଶ୍ରେଷ୍ଠ ଭାଗୀଦାରୀ ରେକର୍ଡ ହେଇ ରହିଛି । ତାଙ୍କର ଘରେଇ ଖେଳରେ ହୋଲକାର ତରଫରୁ ବଙ୍ଗଳା ବିପକ୍ଷରେ 246 ରନ ସର୍ବଶ୍ରେଷ୍ଠ ଥିଲା । ତାଙ୍କର ଶ୍ରେଷ୍ଠ ବୋଲିଂ 9/61 ଥିଲା ଯାହା ସେ ମହିଶୂର ବିରୂଢରେ କରିଥିଲେ । ବାଟିଙ୍ଗରେ ତାଙ୍କର ହାର ଘରେଇ କ୍ରିକେଟରେ 32.73 ଓ ବୋଲିଂରେ 23.54 ଥିଲା । ସର୍ବତେ 1980 ମସିହା ପ୍ରାରମ୍ଭରେ 3 ବର୍ଷ ପାଇଁ ଜାତୀୟ କ୍ରିକେଟ ଚୟନକର୍ତା ଥିଲେ । ବିଶ୍ୱ କପ ବିଜୟୀ 1983ର ଦଳ ବାଛିଲା ବେଳେ ସେ ଚୟନକର୍ତା ଭାବରେ ଥିଲେ । ସେ ଅନେକ ଥର ଚୟନ ବୋର୍ଡ ର ଚେୟାରମ୍ୟାନ ରହିଥିଲେ ।
କୁଲଡିହା ବନ୍ୟଜନ୍ତୁ ସଂରକ୍ଷଣାଳୟ ଓଡ଼ିଶାର ବାଲେଶ୍ୱର ଜିଲାରେ ନୀଳଗିରି ସଦର ମହକୁମାରେ ଥିବା ଏକା ବନଜନ୍ତୁ ସଂରକ୍ଷଣ ଅଞ୍ଚଳ । ଏହା ପାଖରେ ଥିବା ନାତୋ ଓ ଶୁଖୁଆପାଟ ପାହାଡ଼ ଶିମିଳିପାଳ ଜାତୀୟ ଉଦ୍ୟାନ ସହ ମିଶି ଯାଇଛି । ଏହା ଓଡ଼ିଶାର ଏକ ପ୍ରମୁଖ ବନଜନ୍ତୁ ସଂରକ୍ଷାଳୟ । ଏହାର ସମୁଦାୟ ୨୭୨.୭୫ ବର୍ଗ କି.ମି. ଜାଗାରେ ପରିମୀତ । ଗମନାଗମନ ଏହା ବାଲେଶ୍ୱର ସହରଠାରୁ ୪୦ କି.ମି. ଦୂର ଓ ବାରିପଦାଠାରୁ ୬୧ କି.ମି. ଦୂରରେ ଅବସ୍ଥିତ । ଏଠାରେ ପର୍ଯ୍ୟଟକଙ୍କ ରହିବା ନିମନ୍ତେ ଦୁଇଟି ଡାକବଙ୍ଗଳା ରହିଛି ଯାହା ଓଡ଼ିଶା ଜଙ୍ଗଲ ବିଭାଗର ଅନୁମତି ନେଇ ରହିବା ପାଇଁ ବ୍ୟବହାର କରାଯାଇପାରେ । ନିକଟତମ ସହର ନୀଳଗିରି ୨୦ କି.ମି. ଦୂରରେ ଅବସ୍ଥିତ ଓ ସଡ଼କ ପଥରେ ଏହା ସହ ସଂଯୁକ୍ତ । ନିକଟତମ ରେଳଷ୍ଟେସନ ନୀଳଗିରି ରୋଡ଼ ରେଳ ଷ୍ଟେସନ  ୨୮.୫ କି.ମି. । ବନ ଜନ୍ତୁ ଘନ ବନାନୀରେ ଭରା ଏହି ଜଙ୍ଗଲରେ ବାଘ, ହାତୀ, ଚିତାବାଘ, ସମ୍ବର, ନୀଳଗାଇ, ଗୟଳ ଓ ବଡ଼ ଗୁଣ୍ଡୁଚିମୂଷା ଆଦି ନାନା ବନଜନ୍ତୁ ଦେଖିବାକୁ ମିଳିଥାନ୍ତି । ଏଠାରେ ହର୍ଣ୍ଣବିଲ, ବଣ ମଇନା, ମୟୂର ଆଦି ଚଢ଼େଇ . ମଧ୍ୟ ରହି ଅଛନ୍ତି । ବଣରେ ବହୁଥିବା ଚିରସ୍ରୋତା ଝରଣା ଜଳରେ ଅନେକ ପ୍ରକାରର ସରୀସୃପ ମଧ୍ୟ ବାସ କରିଥାନ୍ତି ।
ଧନେଶ୍ୱର କୁମ୍ଭାର  (ଜନ୍ମ: ୧୫ ଅଗଷ୍ଟ ୧୯୩୬ - ୧୭ ମାର୍ଚ୍ଚ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଧନେଶ୍ୱର କୁମ୍ଭାର ୧୯୩୬ ମସିହାର ଅଗଷ୍ଟ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କ୍ଷେତ୍ରବାସୀ କୁମ୍ଭାର ଓ ପତ୍ନୀଙ୍କ ନାମ ଲତା କୁମ୍ଭାର । ରାଜନୈତିକ ଜୀବନ ଧନେଶ୍ୱର କୁମ୍ଭାର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଧନେଶ୍ୱର କୁମ୍ଭାର ୨୦୦୦ ମସିହାର ମାର୍ଚ୍ଚ ୧୭ ତାରିଖରେ ୬୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଆଡ଼ିଓପାପୋସରସ   : ;  " " ,   ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଦକ୍ଷିଣ ଆମେରିକାରୁ ମିଳିଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
ଫ୍ରେସ ଫ୍ରୋଜନ ପ୍ଲାଜମା  (ଇଂରାଜୀ ଭାଷାରେ ବା ) ଏକ ରକ୍ତ ଜାତୀୟ ପଦାର୍ଥ   ଯାହା ସମ୍ପୁର୍ଣ୍ଣ ରକ୍ତରୁ   ପ୍ରସ୍ତୁତ କରାଯାଏ  । ରକ୍ତରେ କମ୍ ରକ୍ତ ଜମାଟକାରୀ ଉପାଦାନ   ଇଣ୍ଟର ନ୍ୟାସନାଲ ନର୍ମାଲାଇଜଡ ରେସିଓ>୧.୫ ଥିଲେ ବା ଅନ୍ୟାନ୍ୟ ରକ୍ତ ପୁଷ୍ଟିସାର   ସ୍ତର କମ୍ ଥିଲେ ଏହି ଫ୍ରେସ ଫ୍ରୋଜନ ପ୍ଲାଜମା ଦିଆଯାଏ । ପ୍ଲାଜମା ବିନିମୟ ନିମନ୍ତେ ମଧ୍ୟ ଏହା ବ୍ୟବ‌ହାର କରାଯାଏ । ଏହା ରୋଗୀକୁ ଦେବା ପୂର୍ବରୁ ନିର୍ଦ୍ଦିଷ୍ଟ ଏହି ବ୍ୟାଚ୍‌ର କମ୍ପାଟିବିଲିଟି ବା ଅନୁକୂଳ ପରୀକ୍ଷା କରି ତା 'ପରେ ଦିଆଯାଏ । ପରିମାଣ ପୁରଣ ବା ଭଲ୍ୟୁମ ଏକ୍ସପାଣ୍ଡର   ନିମନ୍ତେ ଏହା ଦିଆଯାଏନାହିଁ । ଶିରାଭ୍ୟନ୍ତର ଇଞ୍ଜେକସନ   ଆକାରରେ ଏହା ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ ଓ ଗଲୁ ହୋଇପାରେ । କ୍ୱଚିତ୍ ଆଲର୍ଜି ପ୍ରତିକ୍ରିୟା, ରକ୍ତ ଜମାଟ  , ବା ସଂକ୍ରମଣ   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ରୋଗୀର ପ୍ରୋଟିନ ଏସ ଡେଫିସିଏନ୍ସି  , ଆଇଜିଏ ଡେଫିସିଏନ୍ସି   ବା ହୃଦ୍‌ପାତ ଇତିହାସ ଥିଲେ ବ‌ହୁତ ଯତ୍ନଶୀଳ ହେବାକୁ ପଡ଼େ । ଜଳ, ପୁଷ୍ଟିସାର, ଶ୍ୱେତସାର, ଚର୍ବି ଓ ଜୀବସାର ଇତ୍ୟାଦିର ଜଟିଳ ମିଶ୍ରଣ କରି ଏହା ତିଆରି କରାଯାଏ । ଏହା ବରଫିକୃତ ଥିବାରୁ ଏକ ବର୍ଷ ପର୍ଯ୍ୟନ୍ତ ରହିପାରେ । ଦ୍ୱିତୀୟ ବିଶ୍ୱ‌‌ଯୁଦ୍ଧ ପରେ ଏହା ପ୍ରଥମେ ଚିକିତ୍ସା କ୍ଷେତ୍ରରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଏକ ୟୁନିଟର ମୂଲ୍ୟ ପ୍ରାୟ ୩୦ ପାଉଣ୍ଡ । ଏହା ଅନ୍ୟ କେତେକ ଧରଣର ପ୍ରସ୍ତୁତିରେ ବିକ୍ରୟ ହେଉଛି ଓ ସେମାନଙ୍କର ନାମ ଫ୍ଲେବୋଟୋମିର ୨୪ଘଣ୍ଟା ମଧ୍ୟରେ ବରଫିକୃତ ପ୍ଲାଜମା  ( 24 ), କ୍ରାୟୋପ୍ରେସିପିଟେଟ ରିଡ୍ୟୁସ୍‌ଡ ପ୍ଲାଜମା   ଓ ସଲଭେଣ୍ଟ ଡିଟରଜେଣ୍ଟ ପ୍ଲାଜମା    ।
ଅଳ୍ପ ସୋଡ଼ିଅମ ରକ୍ତ‌ତା  ଇଂରାଜୀ ଭାଷାରେ ହାଇପୋନାଟ୍ରେମିଆ/ , ବା ଏକ ରକ୍ତର ଅବସ୍ଥା ଯେଉଁଥିରେ ସୋଡ଼ିଅମ ସ୍ତର ରକ୍ତରେ କମ ହୋଇଯାଏ । ଲକ୍ଷଣ କଛି ନ ଥିବାଠାରୁ ସାଂଘାତିକ ହୋଇପାରେ । ଏହି ରୋଗର ମୃଦୁ ଲକ୍ଷଣରେ ଭାବନା ଶକ୍ତି କମ ହୋଇଯାଏ, ମୁଣ୍ଡବଥା, ଅଇ ଓ ପଡ଼ିଯିବା ସଙ୍କଟ ଅଧିକ ରହେ । ସାଂଘାତିକ ହେଲେ ଦ୍ୱିଧା, କମ୍ପବାତ  (ଫିଟ୍ସ) ଓ କୋମା ହୋଇପାରେ  । ସାଧାରଣ ସେରମ ସ୍ତର ୧୩୫ରୁ ୧୪୫ ମି:ଇକ୍ୟୁ/ଲି  (୧୩୫ - ୧୪୫ ମିମୋଲ/ଲି) ଥାଏ  । ସୋଡ଼ିଅମ ସ୍ତର ୧୩୫ଇକ୍ୟୁରୁ କମ ହେଲେ ସାଧାରଣତଃ ହାଇପୋନାଟ୍ରେମିଆ ବା ଅଳ୍ପ ସୋଡ଼ିଅମ ରକ୍ତ‌ତା କୁହାଯାଏ ଓ ୧୨୦ମି:ଇକ୍ୟୁରୁ କମ ଥିଲେ ସାଂଘାତିକ ବିବେଚନା କରାଯାଏ । ଲୋକର ତରଳ ପଦାର୍ଥର ସ୍ଥିତି ଅନୁସାରେ ହାଇପୋନାଟ୍ରେମିଆକୁ ତିନି ଭାଗରେ ବିଭକ୍ତ କରାଯାଇଛି: ଅଳ୍ପ ଆୟତନ  , ସାଧାରଣ ଆୟତନ ଓ ଅଧିକ ଆୟତନ   ବିଶିଷ୍ଟ । ତରଳ ଝାଡ଼ା, ବାନ୍ତି, ମୂତ୍ରବର୍ଦ୍ଧକ ଔଷଧ ଓ ଅଧିକ ଝାଳ ବୋହିଲେ ଅଳ୍ପ ଆୟତନ ହାଇପୋନାଟ୍ରେମିଆ ହୁଏ । ସାଧାରଣ ଆୟତନ ହାଇପୋନାଟ୍ରେମିଆକୁ ପତଳା ଓ ଗାଢ଼ ପରିସ୍ରା ଅନୁସାରେ ଦୁଇ ଭାଗରେ ବିଭକ୍ତ କରାଯାଇଛି । ପତଳା ପରିସ୍ରା ହେଉଥିବା ରୋଗ:ଆଡ୍ରେନାଲ ଇନସଫିସିଏନ୍ସି, ହାଇପୋଥାଇରଏଡିଜ୍ମ ଓ ପଲିଡିପସିଆ ବା ପୋଟୋମାନିଆ । ଗାଢ଼ ପରିସ୍ରା ହେଉଥିବା ରୋଗ: ସିଣ୍ଡ୍ରୋମ ଅଫ ଇନଆପ୍ରୋପ୍ରିଏଟ ଆଣ୍ଟିଡାଇୟୁରେଟକ ହରମୋନ ସିକ୍ରିସନ  ଏସଆଇଏଡିଏଚ  । ଅଧିକ ଆୟତନ ହାଇପୋନାଟ୍ରେମିଆ ରୋଗ: ହୃଦଘାତ, ଯକୃଟ ଫେଲ, ବୃକ୍‌କ ଫେଲ । ମିଥ୍ୟା ଅଳ୍ପ ସୋଡ଼ିଅମ ମାତ୍ରା ଦେଖାଉଥିବା ରୋଗ: ମଲ୍ଟିପ୍ଲ ମାୟେଲୋମା, ହାଇପରଲିପିଡେମିଆ ଓ ହାଇପରଗ୍ଲାଇସେମିଆ । ଅନ୍ତର୍ନିହିତ କାରଣ ଅନୁସାରେ ଏହି ବେମାରୀର ଚିକିତ୍ସା କରାଯାଏ । ଅତି ଶୀଘ୍ର ଚିକିତ୍ସା କଲେ ଅଳ୍ପ ସୋଡ଼ିଅମ ରକ୍ତ‌ତା ଜଟିଳ ହୋଇଯାଏ । ଉଲ୍ଲେଖନୀୟ ଲକ୍ଷଣ ଓ ତୁରନ୍ତ ଆରମ୍ଭ ହେଉଥିବା କେଶ୍‌ରେ ୩% ସାଲାଇନ ଦେଇ ଆଂଶିକ ଶୀଘ୍ର ଚିକିତ୍ସା କରାଯାଏ । ଶିରାଭ୍ୟନ୍ତର ନର୍ମାଲ ସାଲାଇନ ଦେଇ ଅଳ୍ପ ଆୟତନ ହାଇପୋନାଟ୍ରେମିଆ ଚିକିତ୍ସା କରାଯାଏ । ଏସଆଇଏଡିଏଚ ଥିଲେ ତରଳ ପଦାର୍ଥ ସୀମିତ କରାଯାଏ ଓ ଅଧିକ ଆୟତନ ବିଶିଷ୍ଟ ହାଇପୋନାଟ୍ରେମିଆ ଥିଲେ ଅଳ୍ପ ଲୁଣ ଥିବା ଖାଦ୍ୟ ଓ ସୀମିତ ତରଳ ପଦାର୍ଥ ଦିଆଯାଏ । ଅଳ୍ପ ସ୍ତର ୨ ଦିନରୁ ଅଧିକ ସମୟ ଧରି ଥିଲେ ଚିକିତ୍ସା ଧୀରେ କରାଯାଏ । ଜଳ-ଇଲେକ୍ଟ୍ରୋଲାଇଟ ଅଣସନ୍ତୁଳନ ଅବସ୍ଥାରେ ହାଇପୋନାଟ୍ରେମିଆ ସାଧାରଣତଃ ଦେଖାଯାଏ । ଡାକ୍ତରଖାନାରେ ଭର୍ତ୍ତି ହୋଇଥିବା ରୋଗୀଙ୍କ ମଧ୍ୟରୁ ୨୦% ରୋଗୀଙ୍କ କେଶ୍‌ରେ ଏହା ଦେଖାଯାଏ ଓ ସ‌ହନଶୀଳ ଖେଳ ସମୟରେ ବା ତା 'ପରେ ୧୦% ଲୋକଙ୍କୁ ହୁଏ । ଡାକ୍ତରଖାନାରେ ଥିବା ରୋଗୀ ରୋଗୀଙ୍କର ହାଇପୋନାଟ୍ରେମିଆ ଥିଲେ ମୃତ୍ୟୁ ସଙ୍କଟ ଅଧିକ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ଯୋଗୁ ଆର୍ଥିକ ଖର୍ଚ୍ଚ ପ୍ରାୟ ୨.୬ ବିଲିଅନ ଡଲାର ହୁଏ ।
ସନ୍ଧିପଦ   ଅମେରୁଦଣ୍ଡୀ ପ୍ରାଣୀମାନଙ୍କର ଏକ ବିଶାଳ ବର୍ଗକୁ ସୁଚାଏ । ସାଧାରଣତଃ ଇଂରାଜୀରେ କୁହାଯାଏ ।
ପାଇରିମେଥାମିନ  (ଇଂରାଜୀରେ ), ଏକ ବିକ୍ରୟ ନାମ ଡାରାପ୍ରିମ  , ଏକ ଔଷଧ ଯାହା ଟକ୍ସୋପ୍ଲାଜମୋସିସ   ଓ ସିସ୍ଟୋଆଇସୋସ୍ପୋରିଆସିସ   ରୋଗମାନଙ୍କରେ ଲିଉକୋଭୋରିନ   ସ‌ହ ଦିଆଯାଏ  । ଦ୍ୱତୀୟ ଧାଡ଼ିର ପ୍ରତିଷେଧ ରୂପେ ନିମୋସିସ୍ଟାଇଟିସ ଜିରୋଭେସି ନିମୋନିଆ  ( ବା ) ରୋଗ ଭୋଗୁଥିବା ଏଚଆଇଭି/ଏଡସ ରୋଗ‌ଗ୍ରସ୍ତ ଲୋକଙ୍କୁ ଡାପସୋନ   ଔଷଧ ସ‌ହିତ ଏହା ଦିଆଯାଏ  । ଅତୀତରେ ଏହା ମ୍ୟାଲେରିଆ ରୋଗୀଙ୍କୁ ଦିଆଯାଉଥିଲା, କିନ୍ତୁ ଏହାର ପ୍ରତିରୋଧ ଯୋଗୁ ଅଧୁନା ଏହା ଦିଆଯାଉନାହିଁ । ପାଇରିମେଥାମିନ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଗୋଳମାଳ, ସାଂଘାତିକ ଆଲର୍ଜି  , ଅସ୍ଥିମଜ୍ଜା ଅବରୋଧ   ଇତ୍ୟାଦି ଲକ୍ଷଣ ଦେଖାଯାଏ । ଫୋଲେଟ ଅଭାବ ଜନିତ ଆନିମିଆରେ ଏହା ଦେବାକୁ ବାରଣ କରାଯାଏ । ଏହାଦ୍ୱାରା କର୍କଟ ରୋଗ ସଙ୍କଟ ସୃଷ୍ଟି ହୋଇପାରେ । କ୍ୱଚିତ୍ ଏହା ଗର୍ଭାବସ୍ଥାରେ ଦିଆଗଲେ ମଧ୍ୟ ଶିଶୁ ନିମନ୍ତେ ଏହାର ନିରାପତ୍ତା ବିଷୟରେ ସନ୍ଦେହ ଅଛି । ପାଇରିମେଥାମିନ ଏକ ଫୋଲିକ ଏସିଡ ବିରୋଧୀ   ଔଷଧ । ଫୋଲିକ ଏସିଡ ଚୟାପଚ‌ୟ ବା ମେଟାବୋଲିଜ୍ମ ଅବରୋଧ ଯୋଗୁ ଡିଏନଏ ପ୍ରସ୍ତୁତ ହୋଇପାରେନାହିଁ । ସନ ୧୯୫୨ରେ ପାଇରିମେଥାମିନ ଆବିଷୃତ ହେବା ପରେ ସନ ୧୯୫୩ରେ ଡାକ୍ତରୀ ବ୍ୟବ‌ହାରରେ ଉପ‌ଯୋଗ କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୫ ସୁଦ୍ଧା ଯୁକ୍ତରାଷ୍ଟ୍ର ଆମେରିକାରେ ଏହା ଜେନେରିକ ନାମରେ ମିଳୁନାହିଁ, ଏହାର ମୂଲ୍ୟ ଟାବଲେଟ ପିଛା ୧୩.୫୦ରୁ ୭୫୦ ଆମେରିକୀୟ ଡଲାର ଥିଲା  ଗୋଟିଏ କୋର୍ଷର ମୂଲ୍ୟ ୭୫,୦୦୦ ଡଲାର  । ଅନେକ ଦେଶମାନଙ୍କରେ ଏହା ଜେନେରିକ ନାମରେ ମିଳେ ଓ ଏହାର ଏକ ଡୋଜର ମୂଲ୍ୟ ୦.୦୫ରୁ ୦.୧୦ ଆମେରିକୀୟ ଡଲାର ।
ଅଜୟ କୁମାର ପରିଡ଼ା  (୧୨ ଡିସେମ୍ବର ୧୯୬୩ - ୧୯ ଜୁଲାଇ ୨୦୨୨) ଜଣେ ଭାରତୀୟ ଜୀବବିଜ୍ଞାନୀ ଥିଲେ  । ସେ କୃଷି, ଉଦ୍ଭିଦ ଆଣବିକ ଜୀବବିଜ୍ଞାନ  (ପ୍ଲାଣ୍ଟ ମଲିକ୍ୟୁଲାର ବାୟୋଲୋଜି) ଓ ବାୟୋଟେକ୍‌ନୋଲୋଜି ଆଦି ବିଷୟମାନଙ୍କରେ ଅବଦାନ କରିଥିଲେ  । ୨୦୧୪ ମସିହାରେ ତାଙ୍କର ତାଙ୍କର ବିଜ୍ଞାନ ଓ ଟେକ୍‌ନିଲୋଜିକୁ ଅବଦାନ ନିମନ୍ତେ ତାଙ୍କୁ ପଦ୍ମଶ୍ରୀ ପୁରସ୍କାର ମିଳିଥିଲା ଜୀବନୀ ଅଜୟ କୁମାର ପରିଡ଼ା ଓଡ଼ିଶାରେ ଜନ୍ମଗ୍ରହଣ କରିଥିଲେ । ସେ ଚେନାଇର ଏମ. ଏସ. ସ୍ୱାମୀନାଥନ୍ ରିସର୍ଚ୍ଚ ଫାଉଣ୍ଡେସନର କାର୍ଯ୍ୟନିର୍ବାହୀ ନିର୍ଦ୍ଦେଶକ ଥିଲେ । ଗବେଷଣା ଜଳବାୟୁ ପରିବର୍ତ୍ତନ, ବର୍ଦ୍ଧିଷ୍ଣୁ ସମୁଦ୍ର ପତନ ଯୋଗୁ କୃଷି ଉତ୍ପାଦନ କମିବା ଭଳି ଅସୁବିଧାସବୁକୁ ଦୂର କରିବା ନିମନ୍ତେ ସେ ଗବେଷଣା କରିଥିଲେ । ସ୍ଥାନୀୟ ଜଳବାୟୁ ପରିବର୍ତ୍ତନ‌କୁ ଖାପ ଖୁଆଇ କେତେକ କୃଷି କାମରେ ପରିବର୍ତ୍ତନ ଆଣିବାକୁ ସେ ଗବେଷଣା କରି ସଫଳ ମଧ୍ୟ ହୋଇଥିଲେ । ଫସଲ ଉତ୍ପାଦନ ବୃଦ୍ଧି ନିମନ୍ତେ ସେ କେତେକ ଆଧୁନିକ ବାୟୋଟେକନୋଲୋଜିକାଲ ଟୁଲ ବ୍ୟବ‌ହାର କରିଥିଲେ । ଲୁଣା ଓ ଶୁଖା ସ୍ଥାନମାନଙ୍କରେ ଚାପ ସ‌ହ୍ୟକାରୀ ଜିନ୍ ଚିହ୍ନଟ କରି ଅନେକ ଆଗୁଆ ପଦକ୍ଷେପ ନେଇଥିଲେ । ଆମ୍ବତୋଟା ଓ ଜଙ୍ଗଲିଆ ସେରିଆଲ ଓ ଡାଲିଜାତୀୟ ଓ ଅନ୍ୟ ଫସଲ ଜାତି ମଧ୍ୟରେ ସମ୍ବନ୍ଧ ଓ ଜିନଗତ ସଂରଚନା ବିଷୟରେ ମୌଳିକ ଚିନ୍ତାଧାରା ଉପରେ ମଧ୍ୟ ସେ ଗବେଷଣା କରିଥିଲେ । ସେ ପ୍ରାୟ ୨୦ ଜଣ ଡକ୍ଟରେଟ ଛାତ୍ରଛାତ୍ରୀଙ୍କ ବିଭିନ୍ନ ଆନ୍ତର୍ଜାତିକ ଜର୍ଣ୍ଣାଲରେ ନିମନ୍ତେ ସନ୍ଦର୍ଭସବୁକୁ ପର୍ଯ୍ୟବେକ୍ଷଣ କରିଥିଲେ ଓ ଏସବୁ ସନ୍ଦର୍ଭ ଜେନେଟିକ ରିସୋର୍ସର ପ୍ରକ୍ରିୟା ଓ କାର୍ଯ୍ୟକାରୀତାକୁ ବୁଝିବାରେ ସ‌ହାୟକ ହୋଇଥିଲା । ୨୦୧୨ ମସିହାରେ ସେ ଜାତୀୟ ବିଜ୍ଞାନ ଏକାଡେମିର କୃଷି ବିଜ୍ଞାନ ଓ ଜଙ୍ଗଲ ବିଭାଗର ସଭାପତି ଭାବରେ ନିର୍ବାଚିତ ହୋଇଥିଲେ । ସେ ଜାତୀୟ ବିଜ୍ଞାନ ଏକାଡେମିର ଜୀବବିଜ୍ଞାନ ବିଭାଗର ସଭାପତି ଭାବରେ ୨୦୧୪ ମସିହାରେ ନିର୍ବାଚିତ ହୋଇଥିଲେ ।
ଆଶା ବରଦଳାଇ ଜଣେ ଭାରତୀୟ ଅଭିନେତ୍ରୀ, ଯିଏକି ଅହମିୟା ଭାଷାର କଥାଚିତ୍ର ଜଗତରେ ସକ୍ରିୟ । ସେ ଅନେକ ଅହମିୟା ଚଳଚ୍ଚିତ୍ର ଏବଂ ମଞ୍ଚ ନାଟକରେ ଅଭିନୟ କରିଛନ୍ତି । ଜାତୀୟ ପୁରସ୍କାର ପ୍ରାପ୍ତ ଚଳଚ୍ଚିତ୍ର କଥାନଡ଼ିରେ ସେ ମାଳତି ଭୂମିକା ପାଇଁ ଜଣାଶୁଣା । ପ୍ରାଥମିକ ଜୀବନ ଏବଂ ଶିକ୍ଷା ସେ ଆସାମର ନାଗାଓଁ ଜିଲ୍ଲାର ବ୍ରହ୍ମପୁରଠାରେ ଜନ୍ମଗ୍ରହଣ କରିଥିଲେ । ରାଜନୈତିକ ଜୀବନ ସେ ଆସାମ ରାଜନୀତିରେ ଭାରତୀୟ ଜନତା ପାର୍ଟିରେ ସକ୍ରିୟ ଅଛନ୍ତି । ସେ ଭାରତୀୟ ଜନତା ଯୁବ ମୋର୍ଚ୍ଚାର ସାଂସ୍କୃତିକ କମିଟି ଦାୟିତ୍ୱରେ କାର୍ଯ୍ୟ କରୁଛନ୍ତି ।